hotchpotch/miracl-hf-unified huggingface dataset:
রেবেকা (১৯৪০-এর চলচ্চিত্র)
রেবেকা () ১৯৪০ সালের আমেরিকান মনস্তাত্ত্বিক নাট্য-থ্রিলার চলচ্চিত্র। অ্যালফ্রেড হিচকক পরিচালিত প্রথম আমেরিকান প্রকল্প এবং ডেভিড ও. সেল্জনিকের সাথে চুক্তির অধীনে উৎপাদিত প্রথম চলচ্চিত্র। চলচ্চিত্রের চিত্রনাট্য ড্যাফনি দ্যু মারিয়েই-এর ১৯৩৮ সালের উপন্যাস অবলম্বনে ফিলিপ ম্যাকডোনাল্ড এবং মাইকেল হোগানের অভিযোজনের উপর ভিত্তি করে জোয়ান হ্যারিসন ও রবার্ট ই. শেরউডের একটি সংস্করণ ছিলো। ডেভিড ও. সেল্জনিক প্রযোজিত চলচ্চিত্রে অভিনয়ে ছিলেন, লরেন্স অলিভিয়ার, জোয়ান ফরটেইন, জর্জ স্যান্ডার্স এবং জুডিথ এন্ডারসন।
সাদা-কালো এই চলচ্চিত্রে একটি গোথিক কাহিনীর বয়ান দেয়া হয়েছে। চলচ্চিত্রে ম্যাক্সিম ডি উইন্টারের প্রথম স্ত্রী, রেবেকাকে কখনই দেখানো হয় না, যিনি গল্প শুরু করার আগেই মারা যান।
ম্যাক্সিম দ্যু উইন্টার একজন অভিজাত বিপত্নীক। স্ত্রীর মৃত্যুর পর তিনি দ্বিতীয় বিয়ে করেন এক তরুণীকে। অনাথ এই তরুণীর (যার নাম চলচ্চিত্রে কখনোই উল্লেখ করা হয় নি) সাথে পরিচয়ের পরই ম্যাক্সিমের প্রেম হয় এবং তারা দ্রুত বিয়ে করে। বিয়ের পর ম্যাক্সিম তার স্ত্রীকে গ্রামের প্রসাদবাড়িতে ইংল্যান্ডের ম্যান্ডারলিতে নিয়ে আসেন। সেখানে সব গৃহকর্তী এই তরুণীকে সাদরে আমণ্ত্রণ জানায় তবে ম্যাক্সিমের আগের স্ত্রী রেবেকা'র গৃহকর্তী মিসেস ডেনভারস্ তাকে অপছন্দ করেন। ডেনভারস্ এখনো মৃত রেবেকার স্মৃতি মনে ধরে রেখেছেন এবং ইচ্ছাকৃতভাবে ম্যাক্সিমের নতুন স্ত্রীর সাথে রেবেকা'র তুলনা করতে শুরু করেন। মিসেস দ্যু উইন্টার ক্রমশ উপলব্ধি করেন তিনি এ-বাড়ির গৃহকর্তী হলেও এই বাড়িকে ঘিরে রয়েছে মৃত রেবেকার আত্মা! শুরু হয় মৃত এক সত্তার বিরুদ্ধে জীবীত প্রাণের টিকে থাকার প্রচেষ্টা।যথাবিহিত চলচ্চিত্রে হিচকক'র ক্যামিও উপস্থিতি রয়েছে, চলচ্চিত্রের শেষের দিকে জ্যাক ফ্যাভেল যখন ফোন করতে যায় তখন ফোন বুথের পাশ দিয়ে তাকে হেঁটে যেতে দেখা যায়।
"রেবেকা" দুটি একাডেমি পুরস্কার জিতেছে এবং আরো নয়টি বিভাগের জন্য মনোনীত হয়েছিল:
"রেবেকা" এএফআই কর্তৃক দু'বার তাদের এএফআই ১০০ বছরের... ধারাবাহিক-এ সম্মানিত হয়েছে।স্ট্রিমিং অডিও
সুজি
সুজি বা সেমলিনা (ইংরেজি: Semolina) হল গম থেকে তৈরি একপ্রকার প্রক্রিয়াজাত খাদ্য উপাদান, যা দ্বারা প্রধানত বিভিন্ন প্রকার মিষ্টান্ন তৈরি করা হয়| গম ছাড়াও চাল এবং ভুট্টা থেকেও এটি তৈরি করা হয়|
সুজি শব্দটি ইতালীয় সেমোলা শব্দ থেকে এসেছে; যার অর্থ হল 'তুষ'। এই শব্দটি এসেছে প্রাচীন ল্যাটিন ‘সিমিলা’ শব্দ থেকে। যার অর্থ ময়দা।
আধুনিক ময়দা উৎপাদন ব্যবস্থায় গম থেকে ময়দা প্রস্তুত করাতে খাঁজকাটা ইস্পাতের রোলার ব্যবহার করা হয়। রোলারগুলো এমনভাবে স্থাপন করা হয় যাতে তাদের মধ্যে গমের দানার চেয়ে সামান্য কম ফাকা থাকে। মিলের মধ্যে যখন গম দেয়া হয় তখন এই ইস্পাতের রোলারগুলো গমের উপর থেকে তুষ ও অঙ্কুর আলাদা করে ফেলে। সাথে সাথে গমের শর্করার অংশটুকু মোটা দানায় ভেঙে যায়। চালুনির মাধ্যমে এই দানাগুলো আলাদা করে নিয়ে সুজি প্রস্তুত করা হয়।
ডুরাম বা ম্যাকরনি গম দিয়ে যে সুজি প্রস্তুত করা হয় তা সাধারনত হলুদ বর্ণের হয়। গম ছাড়াও অন্যান্য খাদ্যশস্য থেকেও সুজি প্রস্তুত করা হয়। যেমন চালের সুজি বা ভুট্টার সুজি।
সুজি ‍সিদ্ধ করে পরিজ বানানো হয়। দক্ষিণ ভারতে সুজি দিয়ে রাভা দোসা ও প্রস্তুত করা হয়। মাছ ভাজার পূর্বে তার উপরে আবরন হিসাবেও সুজি ব্যবহার করা হয়।
পশ্চিম আফ্রিকায় সুজি একটি অন্যতম প্রধান খাদ্য। বিশেষ করে নাইজেরিয়ার জনগন মাংস ও স্যুপের সাথে দুপুরের ও রাতে প্রধান খাবার হিসাবে ব্যবহার করে। হারসা নামক একপ্রকার কেক তৈরীতেও সুজি ব্যবহার করা হয়।
বেকিং এর পর এর আঠালো ভাব দূর করার জন্য সুজি ব্যবহার করা হয়। রুটি প্রস্তুত করতে সামান্য পরিমানে ডুরাম সুজি এর স্বাদ বৃদ্ধি করে।
আল-শিফা হাসপাতাল
আল-শিফা হাসপাতাল (আরবি: মুস্তাশফা আল-শিফা) হল ফিলিস্তিনে গাজার সবচেয়ে বৃহত্তম হাসপাতাল, যেটি গাজায় উত্তর রিমাল নামক শহরে অবস্থিত| হাসপাতালটির বর্তমান পরিচালকের নাম খালেদ হাসান|
মেহেদী শরীফি
মেহেদী শরীফি (ইংরেজী: Mehdi Sharifi; ) (জন্ম: ১৬ আগষ্ট ১৯৯২), হলেন একজন ইরানি ফুটবলার; যিনি বর্তমানে সেপাহান এর হয়ে ইরান প্রো লীগ ফুটবল প্রতিযোগিতায় ফরয়ার্ড হিসেবে খেলছেন।
ইয়াণ্ডাবু সন্ধি
ইয়াণ্ডাবু সন্ধি বা ইয়াণ্ডাবু চুক্তিপত্র (; ) প্রথম অ্যাংলো-বর্মি যুদ্ধ সমাপ্তের পর স্বাক্ষরিত শান্তির চুক্তিপত্রের নাম। ১৮২৬ সালের ২৮ ফেব্রুয়ারি তারিখে এই সন্ধি স্বাক্ষরিত হয়। ব্রিটিশ বাহিনীর তরফ থেকে "সার আর্চিবল্ড ক্যাম্পবেল" ও ব্রহ্মদেশের তরফ থেকে লেগাইংগয়ের রাজ্যপাল "মহা মিন লা কিয় টিন" এই চুক্তিপত্রে স্বাক্ষর করেন। চুক্তিপত্র সাক্ষরিত হওয়ার সময় ব্রিটিশ বাহিনী রাজধানী আভা থেকে ৪০ কি.মি. দূরত্বে ইয়াণ্ডাবু নামক স্থানে উপস্থিত ছিল। এই সময়ে ব্রিটিশ বাহিনী তাদের শর্ত মেনে নিয়ে চুক্তিপত্রে স্বাক্ষর করার জন্য বর্মিদের বাধ্য করেছিল। 
ইয়াণ্ডাবু সন্ধির শর্তসমূহ ছিল নিম্নরুপ:  
(১) অসম, মণিপুর, আরাকান ও টেনাসরিম সহ শালউইন নদীর দক্ষিণ উপত্যকা ব্রিটিশদের হাতে ন্যাস্ত করা।  
(২) কাছাড় ও জৈন্তিয়া অঞ্চলে হস্তক্ষেপ না করা।  
(৩) যুদ্ধের ক্ষতিপূরণ হিসেবে ১০ লক্ষ ব্রিটিশ পাউন্ড চারটি কিস্তিতে ব্রিটিশদের পরিশোধ করা।  
(৪) আভা ও কলকাতার মাঝে স্থায়ী ব্রিটিশ প্রতিনিধি নিয়োগ করা।  
(৫) ব্রিটিশদের সঙ্গে বাণিজ্যিক চুক্তিতে স্বাক্ষর করা।
ব্রিটেনের ইতিহাসে এই যুদ্ধটি ছিল সবচেয়ে ব্যয়বহুল যুদ্ধ। চুক্তি স্বাক্ষরের পরে যুদ্ধের অবসান ঘটে। সরকারি হিসাব অনুযায়ী, ১৫ হাজার ভারতীয় ও ইংরেজ সৈন্য প্রথম অ্যাংলো-বর্মি যুদ্ধে নিহত হয়েছিল। এই যুদ্ধে ব্রিটেনের সর্বমোট ৫০ লক্ষ পাউন্ড খরচ হয়েছিল যা ১৮৩৩ সালে ব্রিটিশ শাসন ব্যবস্থাকে তীব্র অর্থনৈতিক সংকটে নিক্ষেপ করেছিল।
এই চুক্তির পর থেকে ব্রহ্মদেশের মানদের স্বাধীনতার অবসান ঘটে। চুক্তিমতে ১০ লক্ষ ব্রিটিশ পাউন্ড পরিশোধ করার ফলে মান সাম্রাজ্যে তীব্র অর্থনৈতিক সঙ্কট দেখা দেয়। এরপর ব্রিটিশরা মান সাম্রাজ্যের সঙ্গে আরও দুইবার যুদ্ধে লিপ্ত হয়। ১৮৮৫ সালের মধ্যে ব্রিটিশরা সমস্ত ব্রহ্মদেশ অধিকার করে নেয়।
বঙ্গমাতা
বাংলা মা অথবা বঙ্গমাতা বাংলা রেঁনেসার যুগে বঙ্গভূমির কল্পিত একটি ব্যক্তি রূপ। পরবর্তীতে বাঙালী জাতীয়বাদীরা এই বাংলা মা বিষয়টি ব্যাপকভাবে ব্যবহার শুরু করে। বাংলা কবিতা, সাহিত্য, দেশাত্ববোধক গানে বাংলা মা প্রজাতন্ত্রের স্বরূপ হিসেবে চিত্রিত হয়েছে। বাংলাদেশের জাতীয় সংগীত আমার সোনার বাংলা রচয়িতে রবীন্দ্রনাথ ঠাকুর তার বিভিন্ন লেখায় একাধিকবার বাংলাকে মা হিসেবে সম্বোধন করেছেন। ভারতে ভারত মাতা বলে একই ধরণের একটি চরিত্র বর্ণনা করা হয়। অনেক সময় চিত্র শিল্পে ভারত মাতাকে শারিরীকভাবে ফুটিয়ে তোলা হয়। মাদার ইন্ডিয়া তেমনি এক উল্লেখযোগ্য শিল্পকর্ম। কিন্তু বাংলা মা কে সেভাবে কোন শিল্পকর্ম মাধ্যমে শারিরীকভাবে দৃশ্যায়িত করা হয় নাই।
১৯০৫ সালে ব্রিট্রিশ ভারতের শাসকগণ বাংলাকে ভেঙে দুই টুকরো করার উদ্যোগ নেয় যা বঙ্গভঙ্গ নামে সুপরিচিত। অনেক বাঙালী সাহিত্যিক, বুদ্ধিজীবী স্বাংস্কৃতিক এবং রাজনৈতিক আন্দোলনে সম্পৃক্ত হয় এবং বঙ্গভঙ্গের বিরোধিতা করে। সেই সময় থেকে বাংলা দেশাত্ববোধক গানে বাংলা মা গুরুত্ব পেতে শুরু করে। দ্বিজেন্দ্রলাল রায় রচিত "ধন ধান্য পুষ্পে ভরা" এবং "বঙ্গ আমার জননী আমার" সহ বহু দেশাত্ববোধক সংগীত রচিত হয়।
১৯৭১ সালে বাংলাদেশের মহান মুক্তিযুদ্ধ চলাকালীন সময়ে অস্থায়ী সম্প্রচারণ কেন্দ্র, স্বাধীন বাংলা বেতার কেন্দ্র দেশাত্ববোধক বাংলা সংগীত প্রচার করে মুক্তিযুদ্ধদের অনুপ্রাণিত করতে থাকে। এই উদ্যোগ সেই সময় ব্যাপক সাড়া পায়। কিছু গান যেমন, "জন্ম আমার ধন্য হলো মাগো", "বাংলা মোদের বাংলা মা, আমরা তোমার কোটি সন্তান", "মোরা একটি ফুলকে বাঁচাবো বলে যুদ্ধ করি" ইত্যাদি গানগুলোতে বাংলা মায়ের ভাবনা ফুটে ওঠে। এই কালজয়ী গান গুলো এখনো বাংলার আপামর জনসাধারণকে মুক্তির জন্য উজ্জীবীত করে। বাংলা মা এখন সকল ধরণের স্বৈরাচারী শাসনের বিরুদ্ধে স্বাধীনতা ও গণতন্ত্রের মূর্ত প্রতীক।
তেগুসিগালপা
তেগুসিগালপা ( বা "তেহুসিয়ালপা", আনুষ্ঠানিক নাম তেগুসিগালপা, কেন্দ্রীয় জেলার পৌরসভা Spanish: "Tegucigalpa, Municipio del Distrito Central" or "Tegucigalpa, M.D.C."), সাধারণভাবে তেগুস নামে পরিচিত। হন্ডুরাসের রাজধানী। 
১৫৭৮ সালের ২৯ সেপ্টেম্বর মধ্য আমেরিকা অঞ্চলে ঔপনিবেশিক স্পেনীয়দের হাতে এই শহর স্থাপিত হয়। পরবর্তীকালে রাষ্ট্রপতি "Marco Aurelio Soto" ৩০ অক্টোবর, ১৮৮০ সালে এই শহরকে হন্ডুরাসের রাজধানী হিসাবে ঘোষণা করেন। 
1982 সালে প্রণীত হন্ডুরাসের বর্তমান সংবিধান অনুযায়ী,২টি শহর "তেগুসিগালপা" [ক] এবং "কোমায়াহুয়েলা" [খ] মিলে সংবিধানের অনুচ্ছেদ ৮ এবং ২৯৫ অধীনে কেন্দ্রীয় জেলা [গ] হিসাবে , স্থায়ী জাতীয় রাজধানী ঘোষণা করা হয়।
এশিয়া (দ্ব্যর্থতা নিরসন)
এশিয়া ইউরেশিয়ার মধ্য ও পূর্ব অংশ ধারণকারী একটি ভৌগোলিক মহাদেশ।
এশিয়া আরোও বোঝাতে পারে:
ইসলাম: এম্পায়ার অব ফেইথ
ইসলাম: এম্পায়ার অব ফেইথ (ইংরেজি: Islam: Empire of Faith , বাংলা: ইসলাম: বিশ্বাসের সম্রাট) হল ২০০০ সালে নির্মিত একটি প্রামাণ্য ধারাবাহিক তথ্যচিত্র, যাতে নবী মুহাম্মদ (সাঃ) থেকে শুরু করে উসমানীয় সাম্রাজ্য পর্যন্ত ইসলামের ইতিহাস বিস্তারিতভাবে দেখানো হয়েছে। প্রামাণ্যচিত্রটিতে ধারাবর্ণনা করেছেন প্রখ্যাত অভিনেতা বেন কিংসলি এবং সম্পূর্ণ প্রামাণ্যচিত্রটি তিনটি ডিভিডি অথবা এনটিএসসি ফরমেটে দুইটি ভলিউম আকারে পাওয়া যায়।
ধারাবাহিকটির প্রথম পর্বে দেখানো হয়েছে নবী মুহাম্মদ (সাঃ) এর ইতিহাস, দ্বিতীয় পর্বে প্রাথমিক খলিফাগণ, ক্রুসেড যুদ্ধসমূহ ও মঙ্গোলীয় অভিযান এবং তৃতীয় পর্বে ওসমানীয় সাম্রাজ্য এবং ইরানী সফভীয় রাজবংশ বিস্তারিত দেখানো হয়েছে।
ঈদ, নরওয়ে
ঈদ নরওয়ের সগন অগ ফজরদানের একটি পৌরসভা। এটি ঐতিহ্যবাহী জেলা নর্ডফজরডে অবস্থিত। ঈদ অঞ্চলটি অপেরা, ফজর্ড ঘোড়া, কেনাকাটা এবং হাইকিং সুবিধার জন্য সুপরিচিত। এই অঞ্চল কৃষিপ্রধান হলেও ব্যবসা-বাণিজ্যও এখানে সমান গুরুত্বপূর্ণ। ১৮৩৮ সালের ১ জানুয়ারি ঈদ পৌরসভা হিসেবে প্রতিষ্ঠিত হয়।
২০১৪ আইসিসি বিশ্ব ক্রিকেট লীগ চতুর্থ বিভাগ
২০১৪ আইসিসি বিশ্ব ক্রিকেট লীগ চতুর্থ বিভাগ এক ধরনের সীমিত ওভারের ক্রিকেট প্রতিযোগিতা। ২১ জুন, ২০১৪ তারিখ থেকে ২৮ জুন, ২০১৪ তারিখ পর্যন্ত সিঙ্গাপুরে অনুষ্ঠিত হয়। এ প্রতিযোগিতাটি আইসিসি বিশ্ব ক্রিকেট লীগ প্রতিযোগিতার অন্যতম অংশ ও ২০১৯ সালের ক্রিকেট বিশ্বকাপ প্রতিযোগিতায় দল বাছাইকল্পে এ প্রতিযোগিতার আয়োজন করা হয়েছে।
২০১২ সালের আইসিসি বিশ্ব ক্রিকেট লীগের চতুর্থ বিভাগ, ২০১৩ সালের তৃতীয় বিভাগ ও ২০১৪ সালের পঞ্চম বিভাগের ফলাফল থেকে নিম্নবর্ণিত দলসমূহ অংশগ্রহণ করে:
সর্বাধিক রান সংগ্রহকারী পাঁচজন খেলোয়াড়ের তালিকা ছক আকারে নিম্নে দেখানো হলো:
"সূত্র: ক্রিকইনফো"
শীর্ষস্থান পাঁচজন উইকেটলাভকারীর তালিকা নিম্নের ছকে দেখানো হলো:
"সূত্র: ক্রিকইনফো"
প্রতিযোগিতা সমাপণান্তে দলগুলো অবস্থান নিম্নরূপ:
ইয়ামামার যুদ্ধ
ইয়ামামার যুদ্ধ ৬৩২ সালের ডিসেম্বরে বর্তমান সৌদি আরবের ইয়ামামা নামক স্থানে মুসলিম ও স্বঘোষিত নবী মুসায়লিমার পক্ষের লোকদের মধ্যে সংঘটিত হয়। এই যুদ্ধ রিদ্দার যুদ্ধের একটি অংশ ছিল।
মুহাম্মদ (সা) এর মৃত্যুর পর অনেক আরব গোত্র মদিনার বিরুদ্ধে বিদ্রোহ করে। খলিফা আবু বকর বিদ্রোহীদের মোকাবেলা করার জণ্য ১১টি সেনাদল গঠন করেন। তিনি ইকরিমা ইবনে আবি জাহলকে একটি সেনাদলের অধিনায়ক নিযুক্ত করেন। তাকে আদেশ হয় যাতে তিনি মুসায়লিমার সেনাদের সাথে ইয়ামামায় সাক্ষাত করে। তবে তাকে আক্রমণ থেকে বিরত থাকতে বলা হয়। তার সেনাসংখ্যা আক্রমণের জন্য যথেষ্ট ছিল না। অন্যান্য ক্ষুদ্র বিদ্রোহীদের মোকাবেলা করার পর খালিদকে এই অভিযানের দায়িত্ব দেয়া হয়। ইকরিমাকে নিয়োগের উদ্দেশ্য ছিল যাতে মুসায়লিমাকে ইয়ামামায় আটকে রাখা যায়। তার উপস্থিতিতে মুসায়লিমা আক্রমণের আশঙ্কায় নিজ শিবির ত্যাগ করতে সক্ষম হয়নি। মুসায়লিমার এমতাবস্থায় খালিদ উত্তর মধ্য আরবের বিদ্রোহী গোত্রগুলোকে মোকাবেলার জন্য সুযোগ পেয়ে যান। ইকরিমা অগ্রসর হয়ে ইয়ামামা অঞ্চলে শিবির স্থাপন করেন।
তার শিবিরের স্থান জানা যায়নি। এই শিবির থেকে তিনি বনি হানিফা গোত্রের উপর নজর রাখেন এবং খলিফার নির্দেশের অপেক্ষায় ছিলেন। খলিফা খালিদকে মুসায়লিমার বিরুদ্ধে প্রেরণ করেন। পাশাপাশি শুরাহবিল ইবনে হাসানার সেনাদের কমান্ডও তার উপর ন্যস্ত করা হয়। খালিদ বুতার দিকে যাত্রা করেন। সেখানে তার পুরনো সেনাদল তার অপেক্ষায় ছিল। ইতিমধ্যে খলিফা শুরাহবিলকে খালিদের অধীনে কাজ করার আদেশ দিয়ে চিঠি পাঠান। মুসায়লিমা তার ৪০,০০০ সেনা নিয়ে আকরাবার সমভূমিতে শিবির করেছে এ সংবাদ খালিদ জানতে পারেন। ইতিপূর্বে মুসায়লিমার সেনারা ইকরিমা ও শুরাহবিলকে পরাজিত করেছিল।
খালিদের নির্দেশে মুসলিমরা অগ্রসর হয়। মুসলিমরা পুরো শক্তি নিয়ে প্রতিপক্ষের উপর হামলা চালায়। কিন্তু যুদ্ধ ভারসাম্য অবস্থায় চলে আসে। এরপর যুদ্ধের দ্বিতীয় পর্যায়ে মুসলিমরা সফল হয়।
মুসায়লিমার সেনাবাহিনীর এক চতুর্থাংশ এসময় টিকে ছিল। তারা একটি দেয়ালঘেরা বাগানে আশ্রয় নেয়। তাদের ডান পাশের কমান্ডার মুহাকিম পিছু হটতে সক্ষম হয়। মুসলিমরা এখানে উপস্থিত হলে মুসায়লিমাসহ ৭,০০০ এর কিছু বেশি বিদ্রোহী সৈনিক এতে উপস্থিত ছিল। বিদ্রোহীরা গেট বন্ধ করে দেয়। ফলে মুসলিমরা ভেতরে গিয়ে লড়াই করতে সক্ষম ছিল না।
এসময় মুসলিম সৈনিক আল বারা ইবনে মালিক তার অনুসারীদের নিয়ে দেয়াল টপকে যাওয়ার জন্য আহ্বান করেন যাতে ভেতর থেকে গেট খুলে দেয়া যায়। সৈনিকরা এরপর বাগানের ভেতর ঢুকে পড়ে ও গেট খুলে দেয়। এরপর যুদ্ধের চূড়ান্ত পর্যায় সম্পন্ন হয়।
এসময় লড়াই ভয়াবহ আকার ধারণ করে। মুসায়লিমা তখনও লড়াই করছিল। মুসায়লিমা ওয়াহশি ইবনে হারবের নজরে পড়লে তিনি তার বর্শা মুসায়লিমার দিকে নিক্ষেপ করেন (ইসলাম গ্রহণের পূর্বে উহুদের যুদ্ধে ওয়াহশি একই বর্শা হামজা ইবনে আবদুল মুত্তালিবকে নিক্ষেপ করেছিলেন)। মুসায়লিমার মৃত্যুর সংবাদে বিদ্রোহীদের মনোবল ভেঙে পড়ে। বাকি বিদ্রোহীরা যুদ্ধে নিহত হয়।
এই যুদ্ধ আরব ধর্মত্যাগী বিদ্রোহীদের পতন হিসেবে চিহ্নিত হয়।
ইয়ামামার যুদ্ধ আবু বকরের কুরআন সংকলনে ভূমিকা রাখে। মুহাম্মদ (সা) এর জীবদ্দশায় কুরআনের বিভিন্ন অংশ সাহাবীদের কাছে বিক্ষিপ্ত অবস্থায় লিখিত ছিল। ইয়ামামার যুদ্ধে ৭০০ জন হাফিজ নিহত হন। উমর ইবনুল খাত্তাবের অণুরোধে আবু বকর সমগ্র কুরআন একটি খন্ডে সংকলনের নির্দেশ দেন।
আইবিএন টিভি
আইবিএন টিভি () পূর্ব আফ্রিকার রাষ্ট্র তানজানিয়ার দারুস সালাম শহরভিত্তিক একটি ইসলামী টেলিভিশন চ্যানেল। চ্যানেলটি ইতরাহ ব্রডকাস্টিং নেটওয়ার্ক এর আওতায় পরিচালিত হয়ে থাকে। এছাড়াও এটি রেডিও মার্ফিয়ার অধিভুক্ত একটি জনপ্রিয় চ্যানেল।
নূর আল-শাম
নূর আল-শাম (); (Arabic قناة نور الشام, আক্ষরিক অনুবাদ "ভান আলো" হল একট হল ২০১১ সালের ৩১ জুলাই তারিখ থেকে প্রতিষ্ঠিত দামেস্ক, সিরিয়া ভিত্তিক রাষ্ট্র কর্তৃক পরিচালিত একটি ধর্মীয় স্যাটেলাইট টেলিভিশন স্টেশন।
চ্যানেলটি সানা অনুযায়ী, "ইসলাম ও তার আইনি নিয়ম কানুনের একটি বিস্তৃত এবং প্রকৃত বোঝা বহন করতে ইচ্ছুক"।
শুতীয়া রাজ্য
শুতীয়া রাজ্য (;)আনুমানিক ১১৮৭ সনে প্রতিষ্ঠিত ব্রহ্মপুত্র নদীর উত্তর পারে সোবনশিরি ও দিসাং নদীর মধ্যবর্তী অঞ্চলের একটি বিশাল সাম্রাজ্য । ১১৮৭ সনে বীরপাল শদিয়াকে শুতীয়া রাজ্যের রাজধানী করে। এরপর প্রায় দশটি সম্রাট এখানে রাজত্ব করেন। কামরুপ রাজ্য ধ্বংস হওয়ার পর শুতীয়া রাজ্য ও রাজভূঞা বিষয়া ও খেন রাজারা ক্ষমতায় আসেন। অসমের স্থানীয় জাতির মধ্যে শুতীয়া জাতিরা অন্যতম। তাঁরা তিব্বত বার্মীশ গোষ্ঠির অন্তর্গত ছিলেন ও তিব্বত বার্মীশ ভাষা ব্যবহার করতেন। 
আনুমানিক ১১৮৭ সনে শুতীয়া রাজ্যের প্রথম রাজা বীরপাল বা বীরবল শোবনশিরি নদীরে তীরে স্থিত সোনাগিরি পাহাড়ে বসবাসকারী ৬০টি পরিবারের উপর আধিপত্য বিস্তার করে শাসন করা আরম্ভ করেন। তারপর তিনি প্রতিবেশী জনজাতীদের পরাস্ত করেন ও গয়পাল নাম গ্রহণ করেন। পরবর্তী সময়ে তিনি উত্তর-পূর্ব অসম ও অরুনাচল প্রদেশকে নিয়ে শুতীয়া রাজ্য স্থাপন করেন। তাঁর রাজ্যের রাজধানী ছিল শদিয়ায়। আহোম সাম্রাজ্য স্থাপনের পূর্বে উজনী অসমে শুতীয়া রাজ্য সবচেয়ে শক্তিশালী রাজ্য ছিল। একটি আহোম ইতিহাস মতে সেই সময়ে শুতীয়া রাজ্যের পূর্বে ছিল ব্রহ্মকুণ্ড ও পশ্চিমে ছিল সোবনশিরি উপত্যকা এবং উত্তরে পর্বতমালা ও দক্ষিনে বুঢ়ীদিহিং নদী। শুতীয়াদের মধ্যে ইতিহাস লেখার প্রথা নাথাকার জন্য তাঁদের সবকয়টি রাজার নাম জানা যায় নাই। দেওধাই অসম বুরজ্ঞী নামক পুস্তক অনুযায়ী ১২ থেকে ১৬ শতিকায় সর্বমোট ১০টি রাজা শুতীয়া রাজ্যে রাজত্ব করেছেন। নোই ইলিয়াস সাহেবের হিস্ট্রী অফ দা শ্বানস-এর মতে আহোম রাজা চুকাফার সমসাময়িক সুতীয়া রাজা কোসীর পূর্বে তাঁর চৌত্রিশজন বংশধর সুতীয়া রাজ্যে শাসন করেছেন। এই কথায় ভিত্তি করে বহুসংখ্যক পণ্ডিতে খ্রীষ্টীয় সপ্তম শতিকায় শুতীয়া রাজ্য স্থাপিত হয়েছিল বলে অনুমান করেছেন। 
শুতীয়া রাজাদের মধ্যে সবচেয়ে শক্তিশালী ও প্রভাবশালী রাজা ছিলেন গৌরীনারায়ন । তাঁর অপর নাম রত্নধ্বজপাল। তিনি বীরপালের পুত্র ছিলেন। ১২২৪ সনে তিনি স্বেতাগিরির রাজা ভদ্রসেনকে যুদ্ধে পরাস্ত করেন। তিনি ব্রহ্মপুত্রের উত্তর পারে রত্নপুর বা রতনপুর নামক স্থানকে রাজধানি স্থাপন করেন। কমতাপুরের রাজার কন্যাকে বিবাহ করে তিনি বন্ধুত্ব স্থাপন করেন। তিনি অন্যান্য শুতীয়া সমষ্টিকে নিজের রাজ্যে বিলীন হওয়ার জন্য উৎসাহ প্রদান করেন। ১৩৭৬ সনে দ্বন্দের ফলস্বরুপ শুতীয়া রাজার হাতে আহোম রাজা চুতাফার মৃত্যু হয়। ফলে আহোম রাজ্য ও শুতীয়া রাজ্যের সহিত ঝগড়ার সৃষ্টি হয় ও এই ঝগড়া বহুবৎসর চলে। অবশেষে ১৫৯২ সনে আহোমেরা শুতীয়া রাজা নীতিপালকে হত্যা করে ও শুতীয়া রাজধানী শদিয়া দখল করে। আহোমেরা অঞ্চলটি শাসন করার জন্য শদিয়া খোয়া গোহাই নামক নতুন পদের সৃষ্টি করেন। কিন্তু শুতীয়ারা আহোমের বিরুদ্ধে বিভিন্ন লুষ্ঠন কার্য শুরু করেন। ১৬৭৩ সনে শুতীয়ারা আহোমের বশ্যতা শিকার করেন।
সিংহলীজ স্পোর্টস ক্লাব গ্রাউন্ড
সিংহলিজ স্পোর্টস ক্লাব গ্রাউন্ড () শ্রীলঙ্কার সর্বাপেক্ষা জনপ্রিয় ক্রিকেট মাঠগুলোর একটিরূপে বিবেচিত। এ মাঠেই শ্রীলঙ্কার প্রধান নিয়ন্ত্রণকারী সংস্থা শ্রীলঙ্কা ক্রিকেটের সদর দফতর অবস্থিত। প্রায়শঃই এ মাঠটিকে শ্রীলঙ্কার লর্ড’স নামে পরিচিত। অধিকাংশ ঘরোয়া ক্রিকেটের ফাইনালসহ আন্তর্জাতিক ক্রিকেট খেলা এ মাঠে অনুষ্ঠিত হয়। ১৯৮৪ সালে সফরকারী নিউজিল্যান্ড ক্রিকেট দলের বিপক্ষে অনুষ্ঠিত প্রথম টেস্টের মাধ্যমে এখানে টেস্ট খেলার সূচনা ঘটে এবং ইংল্যান্ডের বিরুদ্ধে ১৯৮২ সালে সর্বপ্রথম একদিনের আন্তর্জাতিক খেলার আয়োজন করা হয়।
১৮৯৯ সালে রয়্যাল কলেজ, এস. টমাস কলেজ এবং ওয়েজলি কলেজ নিয়ে গড়া সম্মিলিত বিদ্যালয় ক্রিকেট দল এক রানের ব্যবধানে কোল্টস ক্রিকেট ক্লাবকে পরাজিত করে। এরফলে সর্বদলীয় সিংহলিজ ক্লাব প্রতিষ্ঠিত হয় ও পরবর্তী সিংহলিজ স্পোর্টস ক্লাব নামে প্রতিষ্ঠা পায়। ক্লাবটি ভিক্টোরিয়া পার্কে বালুকাময় ও দারুচিনি গাছে ভরপুর স্থানে জমি লিজ নেয়। ১৯৫২ সালে ক্লাব কর্তৃপক্ষ ২০ একর জমি লিজ নেয় ও বর্তমান মৈতল্যান্ড প্লেসে স্থানান্তরিত হয়। দ্বিতীয় বিশ্বযুদ্ধে মাঠটি মিত্রশক্তি বিমানঘাঁটিরূপে ব্যবহার করে। ১৯৫৬ সালে শীর্ষস্থানীয় নাইটক্লাবের স্বত্ত্বাধিকারী ডোনোভান আন্দ্রি’র ব্যবসায়িক চুক্তিতে মাঠের প্যাভিলিয়ন তৈরি করা হয়। ১৯৭০-এর মধ্যবর্তী সময়কালে বৃহদাকৃতির স্কোরবোর্ড ও সাইটস্ক্রিন নির্মাণ করা হয়। পরবর্তীকালে বর্তমান স্কোরবোর্ডটি নির্মিত হয়। গণমাধ্যম কেন্দ্র ও সম্প্রচার কক্ষসহ আধুনিক সুযোগ-সুবিধাদি এ স্টেডিয়ামে বিদ্যমান।
বাংলাদেশ সরকারের সিলমোহর
বাংলাদেশ সরকার এবং বিভিন্ন মন্ত্রণালয় দাপ্তরিক কাজকর্মে ব্যবহার করে থাকে।
বাংলাদেশী পাসপোর্টে সরকারী সিলমোহর অঙ্কিত থাকে। এটি বাংলাদেশের প্রথম দিকের পতাকার একটি গোলাকার চিত্র। মাঝখানে লালবৃত্তের মাঝে হলুদাভ রঙে বাংলাদেশের মানচিত্র। এর চতুর্দিকে সাদা বৃত্তের মাঝে সবুজ অক্ষরে লেখা গণপ্রজাতন্ত্রী বাংলাদেশ সরকার। সরকারের দুই পাশে দুটি করে চারটি পাঁচ কোণাকৃতির তারকা।
এন৪ (বাংলাদেশ)
এন৪ বাংলাদেশের জাতীয় মহাসড়ক যা জয়দেবপুরকে বাংলাদেশের রাজধানী ঢাকা ও জামালপুরের সাথে সংযুক্ত করেছে। এটি এশিয়ান হাইওয়ে নেটওয়ার্ক-এ এএইচ১-এর অংশ।
রুশ সাম্রাজ্য
রাশিয়ান সাম্রাজ্য (প্রাক-সংস্কার: Россійская Имперія, আধুনিক রুশ: Российская империя, অক্ষরীকরণ: "Rossiyskaya Imperiya") তিন মহাদেশ জুড়ে বিশ্বের ইতিহাসে একটি বৃহত্তম সাম্রাজ্য ছিল।
এখানে অধিকাংশ জনগোষ্ঠি খ্রিষ্টান এবং ইসলাম ধর্মের অনুসারী।
আজনাদায়নের যুদ্ধ
আজনাদায়নের যুদ্ধ () ৬৩৪ সালের ৩০ জুলাই বর্তমান ইসরায়েলের অন্তর্গত কোনো স্থানে সংঘটিত হয়। নির্দিষ্ট স্থানটি জানা যায়নি। রাশিদুন খিলাফত ও বাইজেন্টাইন সাম্রাজ্যের মধ্যে এই যুদ্ধ সংঘটিত হয়। যুদ্ধে মুসলিমরা জয়ী হয়। যুদ্ধের বিস্তারিত মুসলিমদের লেখকদের বিবরণীতে উল্লেখ আছে। ৯ম শতকের ওয়াকিদি এদের অন্যতম।
ডেভিড নিকোলের মতে ৬৩৩ সালের শরতে বা ৬৩৪ সালের শুরুতে রাশিদুন সেনারা মদিনা ত্যাগ করে। ফেব্রুয়ারির ৪ তারিখ দাসিনের যুদ্ধে বাইজেন্টাইনরা পরাজিত হয়। এরপর এমেসায় (বর্তমান হিমস, সিরিয়া) অবস্থান করা সম্রাট হেরাক্লিয়াস কায়সারিয়া মেরিটিমা রক্ষার জন্য অতিরিক্ত সৈন্য পাঠান। মুসলিম সেনাপতি খালিদ বিন ওয়ালিদ এর ফলে সাসানীয়দের বিরুদ্ধে অপারেশন স্থগিত করে সিরিয়া পৌছান। ২৪ এপ্রিল বাইজেন্টাইন মিত্র গাসানীয়রা পরাজিত হয় এবং খালিদ পুরো বুসরায় প্রতিপক্ষহীন হয়ে উঠেন। এসময় খালিদ আবু উবাইদা ইবনুল জাররাহ, ইয়াজিদ ইবনে আবু সুফিয়ান, আমর ইবনুল আস ও শুরাহবিল ইবনে হাসানার সেনাদেরকে একত্রিত করেন।
খালিদ আমরের সেনাদেরকে আজনাদায়ন নামক স্থানে সমবেত করেন। ভূগোলবিদরা এ স্থানটিকে চিহ্নিত করতে সক্ষম হননি। ধারণা করা হয় আরবি "আদজিনাদ"(সেনাবাহিনী) থেকে এমন নাম হয়েছে। আরব সূত্র অণুযায়ী বর্তমান ইসরায়েলের বেত গুভরিন থেকে ৯ কিমি দূরে ওয়াদি সামত নামক স্থানে যুদ্ধক্ষেত্র চিহ্নিত করা হয়েছে।
ইয়াজিদ ইবনে আবি সুফিয়ান
ইয়াজিদ ইবনে আবু সুফিয়ান () ছিলেন মুহাম্মদ (সা) এর একজন সাহাবী।
ইয়াজিদ ইবনে আবু সুফিয়ান ছিলেন আবু সুফিয়ান ইবনে হারবের পুত্র ও খলিফা প্রথম মুয়াবিয়ার ভাই। খলিফা ইয়াজিদ ইবনে মুয়াবিয়া আর ইয়াজিদ ইবনে আবু সুফিয়ান এক ব্যক্তি নন।
৬৩৪ সালে খলিফা আবু বকর কর্তৃক রোমান সিরিয়া জয় করার জন্য যে চারজন সেনাপতিকে প্রেরণ করা হয়েছিল ইয়াজিদ ইবনে আবু সুফিয়ান তাদের অন্যতম। দামেস্ক জয়ের পর তিনি দামেস্কের গভর্নর হিসেবে নিযুক্ত হন। ইয়ারমুকের যুদ্ধে তিনি মুসলিম সেনাবাহিনীর বাম ভাগের নেতৃত্ব দেন। ৬৩৯ সালে প্লেগে আক্রান্ত হয়ে আবু উবাইদা ইবনুল জাররাহর মৃত্যুর পর মুয়াজ ইবনে জাবাল সিরিয়ার গভর্নর হন। মুয়াজও প্লেগে মারা যান। এরপর খলিফা উমর ইবনুল খাত্তাব ইয়াজিদকে সিরিয়ার গভর্নর নিযুক্ত করেন। তিনিও ৬৪০ সালে প্লেগে মৃত্যুবরণ করেন।
ড. জন ওয়াটসন
জন ওয়াটনসন (ইংরেজি:John H. Watson, ডাক্তার ওয়াটসন নামেই পরিচিত) শার্লক হোমস গল্পের একটি নিয়মিত চরিত্র। ওয়াটসন গোয়েন্দা চরিত্র শার্লক হোমসের বন্ধু, সহযোগী এবং কখনও কখনও একই বাসায় থেকেছেন তারা। তার কণ্ঠেই প্রথম পুরুষ ঢংয়ে শার্লক হোমস গল্প, উপন্যাস লেখা হয়।
প্রবোধচন্দ্র বাগচী
প্রবোধচন্দ্র বাগচী ( (১৮ নভেম্বর ১৮৯৮ - ১৯ জানুয়ারি ১৯৫৬) ছিলেন বিংশ শতাব্দীর ভারতীয় উপমহাদেশের অন্যতম পন্ডিত, সাহিত্যের গবেষক এবং শিক্ষাবিদ। তিনি ছিলেন বিশ্বভারতী বিশ্ববিদ্যালয়ের তৃতীয় উপাচার্য।
তিনি ১৮৯৮ সালের ১৮ নভেম্বর শ্রিকলে (বর্তমানে বাংলাদেশের যশোর জেলায় জন্মগ্রহন করেন। তার পিতার নাম ছিলো শ্রী হরিনাথ বাগচী এবং মায়ের নাম ছিলো তরঙ্গিনী দেবী। খুব অল্প বয়সেই তার মা মারা যান এবং শ্রিকলেই (হাট শ্রীকল) তার লেখাপড়া শুরু করেন। ছোটবেলা থেকেই তিনি খুব মেধাবী ছিলেন। তিনি প্রধান শিক্ষকসহ অন্যান্য শিক্ষকদের স্নেহভাজন ছিলেন। ১৯১৪ সালে তিনি ম্যাট্রিক পাশ করেন। কৃষনগর সরকারি কলেজ থেকে ১৯১৮ সালে স্নাতক পরীক্ষা সম্পন্ন করেন। তিনি কলেজের সকল শিক্ষার্থীদের মধ্যে প্রথম স্থান লাভ করেন এবং বিশষ সম্মানসূচক "মেহিনী মোহন রায় পদক" লাভ করেন। গণিতে তার বিশেষ দক্ষতা থাকলেও তিনি সংস্কৃত ভাষায় উচ্চশিক্ষা লাভ করেন। প্রাচীন ভারতীয় ইতিহাস গবেষণার আগ্রহ থেকেই তিনি মূলত এই বিষয়টি বেছে নিয়েছিলেন।
জাদিপাই ঝর্ণা
জাদিপাই ঝর্ণা বাংলাদেশের বান্দরবন জেলার রুমা উপজেলায় অবস্থিত। এটি বাংলাদেশের প্রশস্ততম ঝর্ণাগুলোর মাঝে একটি। এই কারণে এই ঝর্ণা বাংলাদেশের অন্যতম আকর্ষণীয় জলপ্রপাত। বর্ষাকালে জলপ্রপাতের পানি প্রবাহ বছরের অন্যান্য সময়ের তুলনায় বৃদ্ধি পায়। বর্ষা মৌসুমে দেশের নানা প্রান্ত থেকে সৌন্দর্য্য পিপাসু মানুষ জাদিপাই ঝর্ণা দেখতে ছুটে আসে।
এটি পার্বত্য বান্দরবন জেলার রুমা উপজেলায় অবস্থিত। বাংলাদেশের দ্বিতীয় সর্বোচ্চ চূড়া কেওক্রাডং পাহাড় থেকে জাদিপাই ঝরণা পর্যন্ত পায়ে হেঁটে আসতে দুই ঘন্টা সময় লাগে।
দাসিনের যুদ্ধ
দাসিনের যুদ্ধ () ৬৩৪ সালের ফেব্রুয়ারিতে রাশিদুন খিলাফত ও বাইজেন্টাইন সাম্রাজ্যের মধ্যে আরব-বাইজেন্টাইন যুদ্ধ চলাকালে সংঘটিত একটি ক্ষুদ্র যুদ্ধ। এসময়ের সাহিত্যে এটি বিখ্যাত হয়ে উঠে।
গাজার পার্শ্ববর্তী অঞ্চলে আরবদের একটি অভিযানের পর এই যুদ্ধ সংঘটিত হয়। বাইজেন্টাইন কমান্ডার ("ডাক্স" ও "কেন্ডিডেটাস") সেরগিয়াস একটি ক্ষুদ্র সেনাদল (সেনা স্বল্পতার কারণে) গঠন করেন এবং কায়সারিয়ায় তার শিবির থেকে ১২৫ কিমি দক্ষিণে গাজার দিকে যাত্রা করেন। সেখান থেকে তিনি তার চেয়ে সংখ্যায় বড় একটি আরব বাহিনীর দিকে অগ্রসর হন। এই বাহিনীর নেতৃত্বে ছিলেন আবু উমামা আল বাহিলি। ৬৩৪ সালের ৪ ফেব্রুয়ারি দুই পক্ষ গাজার কাছাকাছি স্থানে মুখোমুখি হয়। বাইজেন্টাইনরা যুদ্ধে পরাজিত হয়। সেরগিয়াস ও তার ৩০০ সৈনিক যুদ্ধে নিহত হয়।
"ডকট্রিনা জেকোবি নুপার বেপটিজাটি" নামক সমসাময়িক বিবরণী অনুযায়ী স্থানীয় ইহুদিরা মুসলিমদের বিজয় উদযাপন করে। ইতিপূর্বে তারা রোমান সাম্রাজ্যে তারা নির্যাতিত সংখ্যালঘু ছিল।
বুদ্ধ ধাতু জাদি
বুদ্ধ ধাতু জাদি যা "বান্দরবন স্বর্ণ মন্দির" নামে সুপরিচিত, বাংলাদেশের বান্দরবন শহরের বালাঘাটা এলাকায় অবস্থিত। ধাতু বলতে কোন পবিত্র ব্যক্তির ব্যবহৃত বস্তুকে বোঝায়। এই বৌদ্ধ মন্দিরে বাংলাদেশের দ্বিতীয় বৃহত্তম বুদ্ধ মূর্তি রয়েছে এবং এটি বাংলাদেশে সর্বাপেক্ষা বড় হীনযান বৌদ্ধ মন্দির।
বান্দরবানে বসবাসরত মারমা জাতিগোষ্ঠী হীনযান বৌদ্ধ ধর্মাবলম্বী। ২০০০ সালে দক্ষিণ পূর্ব এশীয় ধাঁচে বার্মার স্থাপত্যবিদের তত্ত্বাবধানে মন্দিরটি নির্মিত হয়।
বৌদ্ধ মন্দির স্থানীয়দের কাছে কিয়াং নামে পরিচিত। বুদ্ধ জাদি পাই কিয়াং চট্টগ্রাম বিভাগের বান্দরবন জেলায় অবস্থিত। বান্দরবন জেলায় বাংলাদেশের সর্বোচ্চ দুই পর্বতশৃঙ্গ তাজিংডং এবং কেওক্রাডং অবস্থিত। শহরকে বেস্টন করে সাঙ্গু নদী বয়ে চলেছে। পাহাড়ের চূড়ায় অবস্থিত মন্দিরটি বালাঘাট থেকে ৪ কিমি এবং বান্দরবন সদর থেকে ১০ কিমি দূরে অবস্থিত। এই পাহাড়ে একটি লেক আছে। লেকের নাম "দেবতা পুকুর" দেবতা পুকুরটি সাড়ে ৩শত ফুট উচুতে হলে ও সব মৌসুমেই পানি থাকে। বৌদ্ধ ভানে-দের মতে, এটা দেবতার পুকুর তাই এখানে সব সময় পানি থাকে। প্রাকৃতিক সৌন্দর্য্যের লীলাভূমি বান্দরবানের পর্যটন কেন্দ্র গুলোর মধ্যে অন্যতম একটি হল বুদ্ধ ধাতু জাদি ক্যাং। এই জাদিটি এখন বৌদ্ধ সমপ্রদায়ের তীর্থ স্থানই নয় দেশী বিদেশী পর্যটকদের জন্য অন্যতম আকর্ষনীয় স্পটে পরিণত হয়েছে। এটি স্বর্ণমন্দির নামে পরিচিত পেলেও এটি স্বর্ণ নির্মিত নয়। মূলত সোনালী রঙের জন্যেই এটির নাম হয়েছে স্বর্ণমন্দির।
বৌদ্ধধর্মাবলম্বী ব্যতীত অন্যান্য ভ্রমনার্থীদের টিকিটের বিনিময়ে মন্দিরটি দর্শনের ব্যবস্থা রয়েছে। তবে মন্দিরের মূল অংশে অর্থাৎ যেখানে জাদিটি আছে সেখানে সাধারণ দর্শনার্থীদের প্রবেশ করতে দেয়া হয় না। সন্ধ্যা ছয়টার পরে মন্দিরে সাধারণ দর্শনার্থীদের প্রবেশ নিষেধ। মন্দির চত্ত্বরে শর্টপ্যান্ট, লুঙ্গি এবং জুতা পায়ে প্রবেশ নিষিদ্ধ।
এন৫ (বাংলাদেশ)
এন৫ বাংলাদেশের একটি মহাসড়ক যা রাজধানী ঢাকা ও বাংলাদেশ ভারত উত্তর সীমান্তের বাংলাবান্ধাকে সংযুক্ত করেছে।
রামমোহন কলেজ
রামমোহন কলেজ ভারতের পশ্চিম বঙ্গ রাজ্যের কলকাতা শহরের একটি স্নাতক ও স্নাতকোত্তর কলেজ। এটি কলকাতা বিশ্ববিদ্যালয়ের অধীনে। সিটি কলেজ থেকে এই কলেজের উৎপত্তি, পশ্চিম বঙ্গের পুরাতন প্রথম শ্রেণীর কলেজগুলির মধ্যে একটি। এটি ১০২/১, রাজা রামমোহন রায় স্মরনী, কলকাতায় অবস্থিত।
আনন্দমোহন বসু, পণ্ডিত শিবনাথ শাস্ত্রী, রমেশচন্দ্র দত্ত ও রাষ্ট্রগুরু সুরেন্দ্রনাথ বন্দ্যোপাধ্যায়-এর মত সম্ভ্রান্ত ব্রাম্মন মিলে ১৮৮১ সালে সিটি কলেজ প্রতিষ্ঠা করেন। রাষ্ট্রগুরু সুরেন্দ্রনাথ বন্দ্যোপাধ্যায় পরে শিক্ষক হিসাবে যোগ দেন। ১৯৬১ সালে কলকাতা বিশ্ববিদ্যালয় দ্বারা অনুমোদিত হয়ে "রামমোহন কলেজ" হিসাবে পুনঃস্থাপিত হয়।
প্রতিষ্ঠাতা অনুযায়ী কলেজ উদ্দেশ্য ছিল সর্বোচ্চ এবংবিস্তৃত অর্থে শিক্ষার মাধ্যমে মন, হৃদয় এবং শরীরের প্রশিক্ষণ প্রদান এবং আস্তিকতার মাধ্যমে মানুষের ভাল এবং ঈশ্বরের গরিমা প্রচার করা।
কলেজটি জাতি, ধর্ম বা বর্ণ নির্বিশেষে সবার জন্য খোলা। কলেজের উজ্জ্বল ফলাফলের রেকর্ড রয়েছে। এটি সিটি গ্রুপের একটি কলেজ, যেটি সাধারণ ব্রাহ্ম সমাজ, কলকাতা অধীনে নিবন্ধিত ব্রাহ্ম সমাজ শিক্ষা সোসাইটি দ্বারা পরিচালিত হয়।
ইংরেজি - বাংলা - হিন্দি - সংস্কৃত - ইতিহাস - দর্শন - রাষ্ট্রবিজ্ঞান - বাণিজ্য - পদার্থ বিজ্ঞান - রসায়ন - গণিত - অর্থনীতি - ভূগোল - শিক্ষা - উদ্ভিদবিজ্ঞান - প্রাণিবিজ্ঞান - শারীরবিদ্যা
পীয়া রায় চৌধুরী
পীয়া রায় চৌধুরী একজন ভারতীয় অভিনেত্রী। ১৯৯৯ সালে জি টিভি-তে "হিপ হিপ হুররে" টেলিভিশন ধারাবাহিকে অভিনয়ের মাধ্যমে টিভি পর্দায় তাঁর অভিষেক ঘটে। ২০০৩ সালে রাম গোপাল ভার্মা পরিচালিত "ভুত" চলচ্চিত্রে অভিনয়ের মাধ্যমে বলিউড চলচ্চিত্রে অভিষেক ঘটান। পরবর্তীতে তিনি "চুপকে সে" (২০০৩), "ব্রাইড এ্যন্ড প্রেজুডিস" (২০০৪), "বাস্তু সুত্র" (২০০৪), "মাই ব্রাদার... নিখিল" (২০০৫), "দ্য বঙ্ কানেকশন" (২০০৬) ইত্যাদি চলচ্চিত্রে অভিনয় করেন।
তিনি মুম্বইয়ের বান্দ্রায় ন্যাশনাল কলেজে অধ্যয়ন করছেন।
পীয়া ডিসেম্বর ২০০৫ সালে অভিনেতা শায়ান মুন্সিকে বিয়ে করেন। পরবর্তীতে জেসিকা লাল বিতর্কের কারণে তাদের সম্পর্কের অবসান ঘটে।
হাইওয়ে (২০১৪-এর বাংলা চলচ্চিত্র)
হাইওয়ে সুদিপ্ত চট্টোপাধ্যায় পরিচালিত এবং সুরিন্দর ফিল্মস প্রযোজিত একটি ২০১৪ সালের ভারতীয় বাংলা চলচ্চিত্র। কোয়েল মল্লিক এবং পরমব্রত চট্টোপাধ্যায় এই চলচ্চিত্রে মুখ্য ভূমিকায় অভিনয় করছেন। চলচ্চিত্রের সংগীত পরিচালনা করেছেন অনুপম রায়।
চলচ্চিত্রের কাহিনী হাইওয়েতে দেখা হওয়ায় দুইটি মানুষের জীবনকে ঘিরে গড়ে উঠেছে। এটি তাদের জীবনে অত্যন্ত গুরুত্বপূর্ণ পদক্ষেপ রাখে। তারা জীবনের বন্ধুরতার সামনে একত্রে থাকে। তাদের ভালবাসার কাহিনী নানা নাটকীয় মোড় নিতে থাকে।
কোয়েল মল্লিক ও পরমব্রত চট্টোপাধ্যায় এই চলচ্চিত্রে অসুখী দম্পতির অভিনয় করেছেন যারা নিজের মধ্যে গড়ে ওঠে দূরত্বটাকে কিছুতেই সরাতে পারছিল না। কোয়েল এখানে দেশি এবং পরমব্রত বিদেশী'র চরিত্রে অভিনয় করেছেন। যদিও তাদের ভালবাসার বিয়ে ছিল, তবুও তারা নিজেদেরকে নতুন দৃষ্টিভঙ্গিতে থেকে উপলব্ধি করতে থাকে এবং কাহিনী গড়ে ওঠে।কোয়েল মল্লিকের স্বামী নিসপাল সিং রানের প্রযোজনা প্রতিষ্ঠান সুরিন্দর ফিল্মস এই চলচ্চিত্রের প্রযোজনা করেছে। এই চলচ্চিত্রের মাধ্যমে সুদীপ্ত চট্টোপাধ্যায়ের চলচ্চিত্র পরিচালনায় হাতেখড়ি হচ্ছে। চলচ্চিত্রের নাম প্রথমে "অপরিচিত" দেয়া হয়েছিল, কিন্তু পরবর্তীতে পরিবর্তন করা হয় ও বর্তমান নাম দেয়া হয়।
অভিনেত্রী কোয়েল মল্লিক এই চলচ্চিত্রে "হেমলক সোসাইটি"র পর আবারও পরমব্রত চট্টোপাধ্যায়ের বিপরীতে অভিনয় করছেন। এখানে তার চরিত্র একজন মানসিকভাবে অসুস্থ নারীর, যিনি নাইন্‌থ স্ট্যান্ডার্ডে পাঠকালীন তার বাবাকে হারায়। নিজের চরিত্র সম্পর্কে তিনি বলেন, "এতে পরমব্রত এবং আমি আছি এবং আবারও নিজেদের চরিত্রের সম্পূর্ণ বিপরীত কোন চরিত্রে আমরা অভিনয় করছি, কিন্তু একে "হেমলক সোসাইটি"র সাথে তুলনা করা যায় না।" এই চলচ্চিত্রের সাথে চুক্তিবদ্ধ থাকায় কোয়েল অনিরুদ্ধ রায় চৌধুরীর চলচ্চিত্র "বুনো হাঁস"-এ দেবের বিপরীতে অভিনয় করতে পারেননি। অভিনেতা গৌরব চক্রবর্তী এই চলচ্চিত্রে একজন রকস্টার এর চরিত্রে আছেন।
চলচ্চিত্রের দৃশ্যধারণ করা হয়েছে পশ্চিমবঙ্গের দার্জিলিং-এর পাহাড়ে। দার্জিলিং-এ থাকাকালীন অতিরিক্ত বর্ষণের ফলে এর দৃশ্যধারণের কাজ একটু পিছিয়ে দেয়া হয়েছে।
অনুপম রায় এই "হাইওয়ে"র সংগীত পরিচালনা করছেন। তিনি নিজেই এর গীতিকার।
কোচ রাজবংশ
কোচ রাজবংশ (;), কোচ জাতির নাম থেকে, অসম ও বঙ্গের অন্তর্গত কমতা রাজ্যের প্রাচীন শাসকগোষ্ঠী। ১৪৯৮ সনে খেন রাজবংশ পতনের পর ১৫১৫ সনে কোচ রাজবংশ নিজেকে শক্তিশালী রুপে প্রকাশ করেন। কোচ রাজবংশের প্রথম রাজা বিশ্ব সিংহ ও তাঁর পুত্র নরনারায়ন এবং সেনাপতি চিলারাই অল্প দিনের মধ্যে কামরুপ রাজ্যের পশ্চিম অংশ ও দক্ষিণ অসমের কিছু অংশ দখল করে। পরবর্তী সময়ে রাজবংশটি দুইটি ভাগে বিভক্ত হয়ে কোচ বিহার ও কোচ হাজো নামে শাসন করা আরম্ভ করেন। অবশেষে কোচ বিহার মোগলের অধীনস্থ হয় ও কোচ হাজো আহোমের নিয়ন্ত্রনে আসে।
পাল রাজবংশ পতনের পর কামরুপ রাজ্য কয়েকটি ক্ষুদ্র অংশে বিভক্ত হয়। ব্রহ্মপুত্র নদীর উত্তর পাড়ে শুতীয়া রাজ্য স্থাপিত হয়। ব্রহ্মপুত্র নদীর দক্ষীন পাড়ে আহোম রাজ্য ও পশ্চিমে কছাড়ী রাজ্য, বারভূঞা রাজ্য ও কমতা রাজ্য প্রতিষ্ঠিত হয়। কমতা রাজ্যের শেষ রাজার নাম নিলাম্বর। ১৪৯৮ সনে গৌরের আলাউদ্দিন হুসেইন সাহ নিলাম্বরকে যুদ্ধে পরাস্ত করে কমতা রাজ্য দখল করে ও তাঁর পুত্র দানিয়েলকে কমতা রাজ্যের শাসনকর্তা ঘোষনা করেন। কিছুদিন পর হারুপ নারায়নের নেতৃত্বে বারভূঞারা দানিয়েলকে যুদ্ধে পরাস্ত করে হত্যা করেন। এই সময়ে মেস জনগোষ্ঠীর নেতা হাড়িয়া মণ্ডল ও তাঁর পত্নী হীরার গর্ভে বিশু নামক পুত্র সন্তানের জন্ম হয়। বিশু পরবর্তী সময়ে বিভিন্ন জনগোষ্ঠীকে একত্রিত করে বারভূঞাদের পরাস্ত করে সমগ্র কমতা রাজ্যের শাসন নিজের হাতে ন্যাস্ত করেন। রাজসিংহাসনে বসে তিনি বিশ্ব সিংহ নামে বিখ্যাত হন।
কোচ রাজবংশের প্রথম রাজার নাম বিশ্ব সিংহ। তিনি ১৫১৫ সনে কমতা রাজ্যের সিংহাসনে বসেন। জে এন সরকারের মতে, তিনি ছিলেন একজন ক্ষমতাশালী কোচ জনগোষ্ঠীর লোক যা মেস,গারো,থারু ও ড্রাবিয়ান গোষ্ঠীর সংহতি ও মঙ্গোলীয় জনগোষ্ঠীর সমষ্টি ছিল।
কোচ নামক রাজ্যটি ৪র্থ থেকে ১২ শতক পর্যন্ত কামরুপ রাজ্যের অন্তর্গত ছিল ও এখানে বর্মন বংশ, পাল বংশ ও ম্লেছ বংশ রাজত্ব করেছিল। ১২ শতক অঞ্চলটি কমতা রাজ্যের অন্তর্গত হয় ও খেন রাজবংশ রাজধানী কমতায় রাজত্ব করে। প্রখাত খেন রাজবংশের রাজারা হলেন নীলধ্বজ, চক্রধ্বজ ও নীলাম্বর। প্রায় ১৪৯৮ সন পর্যন্ত খেন রাজবংশ কমতায় রাজত্ব করেন কিন্তু আলাউদ্দিন হুসেইন সাহ যুদ্ধে পরাস্ত করে কমতা রাজ্য দখল করে ও পুত্র দানিয়েলকে সিংহাসনে বসান। পরবর্তী সময়ে স্থানীয় বারভূঞা ও আহোম রাজা চুহুংমংয়ের সহিত সংঘর্ষ হয় ফলে রাজ্যটি নিয়ন্ত্রন হারায়। দানিয়েলের পতনের পর রাজ্যটিতে অশান্তি বিরাজমান হয়। বারভূঞারা কয়েকটি ছোট ছোট অঞ্চল শাসন করা আরম্ভ করেন। এদের মধ্যে হাজো নামক ব্যক্তির জীরা ও হীরা নামক দুইটি কন্যা ছিল। অঞ্চলটির অপর পাড়ে চিকনা পাহাড় নামক স্থানে হাড়িয়া মণ্ডল নামক একজন মেস নেতার শাসন ছিল। চিকনা অঞ্চলের সহিত সম্পর্ক স্থাপন করার জন্য তিনি তাঁর দুই কন্যাকে হাড়িয়া মণ্ডলের সহিত বিবাহ করান। জীরার গর্ভে মদন ও চন্দন নামক সন্তান ও হীরার গর্ভে শিশু(শিষ্য সিংহ) ও বিশু(বিশ্ব সিংহ) জন্ম গ্রহণ করেন। চারজন ভাতৃর মধ্যে বিশু (বিশ্ব সিংহ) বেশী বুদ্ধিমান ও শক্তিমান ছিলেন। বিশ্ব সিংহের পিতা হাড়িয়া মণ্ডলকে কোচ বংশের আদি পুরুষ বলা হয়।
বিশ্ব সিংহ গোত্রের প্রধানের সহযোগিতা চান এবং শক্তিশালী বারভূঞাদের পরাস্ত করার জন্য ১৫০৯ সনে অভিযান চলান। তিনি ঔগুরি, বনগাঁও, ফুলগুরী, বিজনী ও পাণ্ডুতে বারভূঞাদের পরাস্ত করেন। ১৫১৫ সনে তিনি পূর্বে বরনদী ও পশ্চিমে করতোয়া নদীকে সীমানা নির্ধারন করে নিজেকে কমতা রাজ্যের রাজা রুপে প্রকাশ করেন। তিনি রাজধানী চিকনা থেকে কমতাপুরে (বর্তমানে কান্তাপুর) স্থানান্তর করেন।
বিশ্ব সিংহ ক্ষমতায় আসার পর ব্রাহ্মন পণ্ডিতদের কোচ রাজবংশের দৈবীক শক্তির অধিকারী বলে প্রচার করে তাঁদের ক্ষত্রিয়ের মর্যদা দেন। এইভাবে তাঁরা হিন্দুধর্মাবলম্বী হয়ে পরে।
ডেবি হকলি
ডেবোরাহ "ডেবি" অ্যান হকলি, এমএনজেডএম (; জন্ম: ৭ নভেম্বর, ১৯৬২) ক্রাইস্টচার্চে জন্মগ্রহণকারী সাবেক নিউজিল্যান্ডীয় প্রমিলা আন্তর্জাতিক ক্রিকেটার। ঘরোয়া ক্রিকেট ক্যান্টারবারি ম্যাজিসিয়ান্সের প্রতিনিধিত্ব করতেন ডেবি হকলি। দলে তিনি মূলতঃ ডানহাতি ব্যাটসম্যান ছিলেন। তবে দলের প্রয়োজনে ডানহাতে মিডিয়াম বোলিং করতেন।
নিউজিল্যান্ড জাতীয় মহিলা ক্রিকেট দলের হয়ে ১৯টি টেস্ট খেলায় অংশগ্রহণ করেন। ব্যক্তিগত সর্বোচ্চ অপরাজিত ১২৬* রানসহ ৫২.০৪ রান গড়ে সর্বমোট ১,৩০১ রান সংগ্রহ করেন। ১৯৮৪-৮৫ মেয়াদকালে দলের অধিনায়কের দায়িত্ব পালন করেন। এ দায়িত্বে থাকাকালে ডেবি হকলি ৬ টেস্টে নেতৃত্ব দেন। ইংল্যান্ড ও ভারত দলের বিপক্ষে অনুষ্ঠিত টেস্ট সিরিজ দুইটি ড্রয়ে পরিণত হয়। ১১৮টি একদিনের আন্তর্জাতিকে ৪১.৮৯ গড়ে ৪,০৬৪ রান করেন। একদিনের আন্তর্জাতিকে ২৭ খেলায় নেতৃত্ব দিয়ে ১২টিতে জয় পান ও ১৫টিতে পরাজয়বরণ করেন।
১৯৮২-২০০০ সময়কাল পর্যন্ত সর্বমোট ৫টি বিশ্বকাপে নিউজিল্যান্ড দলের সদস্য ছিলেন। এ সময়ে ১৫০১ রান তুলেন তিনি যা প্রতিযোগিতার ইতিহাসে সর্বাধিক রান। তন্মধ্যে ১৯৯৭ সালের আসরে সর্বাধিক ৪৫৬ রান তুলেন। ঐ প্রতিযোগিতায় তিনি দুইটি শতরান ও দুইটি অর্ধ-শতরানের সন্ধান পান। ২৯ ডিসেম্বর, ১৯৯৭ তারিখে ইডেন গার্ডেন্সে অনুষ্ঠিত চূড়ান্ত খেলায় তাঁর দল অস্ট্রেলিয়ার বিপক্ষে মুখোমুখি হয়। ব্যাটিং উদ্বোধনে নেমে তিনি ১২১ বলে ৭৯ রান তুলেন যা তার দলের মোট সংগ্রহের ৪৮%। দুই অঙ্কের কোটায় শুধুমাত্র অধিনায়ক মাইয়া লুইস ১০ ও উইকেট-রক্ষক রেবেকা রোলস ১৮ তুলতে সক্ষম হন। ৪৯.৩ ওভারে নিউজিল্যান্ড ১৬৪ রানে গুটিয়ে গেলে বেলিন্ডা ক্লার্কের ৮১ বলে গড়া ৫২ রানের কল্যাণে অস্ট্রেলিয়া ৪৭.৪ ওভারে ১৬৫/৫ সংগ্রহ করে ও ৫ উইকেটে জয় তুলে নেয়। ঐ খেলায় তিনি ম্যান অব দ্য ম্যাচের পুরস্কার পান।
১৯৯৯ সালে নববর্ষের সম্মানে আয়োজিত অনুষ্ঠানে ক্রিকেট খেলায় অবদান রাখায় তাঁকে এমএনজেডএম পদকে ভূষিত করা হয়। ২০১৩ সালে আন্তর্জাতিক ক্রিকেট কাউন্সিলের হল অব ফেমে তাঁকে অন্তর্ভুক্ত করা হয়। সাবেক ইংরেজ অধিনায়ক র‌্যাচেল হেহো ফ্লিন্ট, অস্ট্রেলীয় বেলিন্ডা ক্লার্ক ও ইংরেজ এনিড বেকওয়েলের পর তিনি হচ্ছেন প্রথম নিউজিল্যান্ডীয়, যিনি এ তালিকায় প্রবেশ করেছেন।
'জাম-দ্ব্যাংস-স্মোন-লাম
'জাম-দ্ব্যাংস-স্মোন-লাম () (১৭৫০-১৮১৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতষট্টিতম দ্গা'-ল্দান-খ্রি-পা বা প্রধান ছিলেন।
জাম-দ্ব্যাংস-স্মোন-লাম ১৭৫০ খ্রিষ্টাব্দে তিব্বতের খাম্স অঞ্চলে চিং-ফুগ () নামক স্থানে জন্মগ্রহণ করেন। তাঁর পিতার নাম ছিল র্নাম-র্গ্যাল () এবং মাতার নাম ছিল ন্যি-মা-মিগ ()। কম বয়সে তিনি দ্গা'-ল্দান-দার-র্গ্যাস-গ্লিং () বৌদ্ধবিহারে ভর্তি হন ও সেখানে 'দুল-'দ্জিন-স্কাল-ব্জাং-র্নাম-র্গ্যাল () নামক এক বৌদ্ধ ভিক্ষুর নিকট শিক্ষার্থীর শপথ গ্রহণ করেন। ১৭৬৬ খ্রিষ্টাব্দে তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ব্লো-ব্জাং-দ্গে-লেগ্স (), য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং (), ঙ্গাগ-দ্বাং-ত্শুল-খ্রিম্স (), ঙ্গাগ-দ্বাং-'ফ্রিন-লাস-দ্পাল-ব্জাং () প্রভৃতি বিখ্যাত লামারা তাঁর উল্লেখযোগ্য শিক্ষক ছিলেন। ষষ্ঠ পাঞ্চেন লামা তাঁকে ভিক্ষুর শপথ প্রদান করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ করেন ও শিক্ষাশেষে ঐ প্রতিষ্ঠানের প্রধানেরর পদ লাভ করেন। ১৯৯৪ খ্রিষ্টাব্দে তিনি দ্গে-'দুন-ত্শুল-খ্রিম্স () নামক বৌদ্ধ পণ্ডিতের সঙ্গে চিং সম্রাট চিয়ানলোংয়ের রাজসভায় যাত্রা করেন এবং বেইজিং শহরে ইয়োংহেগোং বৌদ্ধবিহার ও ঝেহোর পোতালার প্রধান রূপে দায়িত্ব পালন করেন। এরপর তিনি তিব্বত ফিরে আসলে দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের পদে অধিষ্ঠিত হন। ১৮১৪ খ্রিষ্টাব্দে তিনি দ্গা'-ল্দান বৌদ্ধবিহারের সাতষট্টিতম প্রধানের দায়িত্ব লাভ করেন এবং মাত্র তিন মাস এই পদে থাকার পরে তাঁর মৃত্যু হয়।
তিনি বহু গ্রন্থ রচনা করেন, যার মধ্যে ব্যাং-ছুব-লাম-রিম-গ্যি-স্ঙ্গোন-'গ্রো-স্ব্যোর-বা'ই-ছোস-দ্রুগ-গি-খ্রিদ-য়িগ-ছেন-মো-'জাম-দ্ব্যাংস-ব্লা-মা'ই-দ্গোংস-র্গ্যান (), ব্যাং-ছুব-লাম-রিম-গ্যি-রিম-পা-ছুং-ঙ্গু'ই-জিন-ব্রিস-ব্লো-গ্সাল-র্গ্যা-ম্ত্শো'ই-'জুগ-ঙ্গোগ্স (), দ্গে-স্লোং-গি-ব্স্লাব-ব্যা'ই-স্দোম-ত্শিগ-থুব-ব্স্তান-গ্সাল-ব্যেদ () প্রভৃতি গ্রন্থগুলি সর্বাপেক্ষা উল্লেখযোগ্য।
ব্লো-ব্জাং-দ্গে-লেগ্স
ব্লো-ব্জাং-দ্গে-লেগ্স () (১৭৫৭-১৮১৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটষট্টিতম দ্গা'-ল্দান-খ্রি-পা বা প্রধান ছিলেন।
জাম-দ্ব্যাংস-স্মোন-লাম ১৭৫৭ খ্রিষ্টাব্দে তিব্বতের 'ফেন-য়ুল () অঞ্চলে জন্মগ্রহণ করেন। তাঁর পিতার নাম ছিল ব্সোদ-নাম্স-ল্হুন-গ্রুব () এবং মাতার নাম ছিল ল্হা-মো ()। তিনি সে-রা বিশ্ববিদ্যালয় বৌদ্ধবিহারে শিক্ষালাভ করেন, যেখানে স্গ্রুব-খাং-পা-ঙ্গাগ-দ্বাং-'জাম-দ্পাল-ব্দে-লেগ্স-র্গ্যা-ম্ত্শো () নামক বৌদ্ধ ভিক্ষু তাঁকে শিক্ষার্থীর শপথ প্রদান করেন। এই সময় য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং (), ঙ্গাগ-দ্বাং-ত্শুল-খ্রিম্স (), ঙ্গাগ-দ্বাং-'ফ্রিন-লাস-দ্পাল-ব্জাং () প্রভৃতি বিখ্যাত লামারা তাঁর উল্লেখযোগ্য শিক্ষক ছিলেন। শিক্ষালাভের শেষে তিনি গ্যুমে তন্ত্র মহাবিদ্যালয়ে শিক্ষালাভ করেন। ১৮০৫ খ্রিষ্টাব্দে এই মহাবিদ্যালয়ের প্রধান হিসেবে অধিষ্ঠিত হন ও এই পদে তিনি তিন বছর থাকেন। ১৮১১ খ্রিষ্টাব্দে তিনি দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের পদে অধিষ্ঠিত হন। ১৮১৫ খ্রিষ্টাব্দে তিনি দ্গা'-ল্দান বৌদ্ধবিহারের আটষট্টিতম প্রধানের দায়িত্ব লাভ করেন এবং এক বছর এই পদে থাকার পরে তাঁর মৃত্যু হয়।
অল্লু অর্জুন
আল্লু অর্জুন (জন্ম ৮ এপ্রিল ১৯৮২) ভারতীয় তেলেগু ভাষী চলচ্চিত্রের একজন শক্তিমান অভিনেতা। পারাগু ও ভিদাম ছবিতে অভিনয়ের জন্য তিনি দুইটি ফিল্মফেয়ার সেরা তেলেগু অভিনেতা পুরষ্কার এবং আরিয়া ও পারাগু এর জন্য দুইটি নন্দী বিশেষ জ্যুরি পুরষ্কার পেয়েছেন। তিনি গান্ত্রোত্রী চলচ্চিত্রে অভিনয় করে "সিনেমা এ্যাওয়ার্ডের" সেরা নবাগত পুরষ্কার জিতে নেন। বর্তমানে তিনি জয় আলুক্কাস, কোলগেট, লট মোবাইলস এবং সেভেন আপের পণ্য দূত। কেরালাতে তিনি ভক্তদের কাছে নিজেকে মাল্লু অর্জুন নামে পরিচয় দেন।
২০১১ সালের ৬ মার্চ অর্জুন হায়দ্রাবাদে রাজনীতিবীদ এবং দক্ষিণ ভারতীয় চলচিত্রের গণ্যমান্য ব্যক্তিবর্গের উপস্থিতিতে এক জাঁকজমকপূর্ণ অনুষ্ঠানের মাধ্যমে স্নেহা রেড্ডিকে বিয়ে করেন। ২০১৩ সালে অর্জুন-স্নেহার সংসার ভাঙনের গুঞ্জন ওঠে। কিন্তু অর্জুন সংবাদ মাধ্যমের কাছে জানান এটা শুধু গুঞ্জন, কোন সত্যতা নেই। তারা খুব সুখে আছেন এবং কয়েক বছরের মধ্যেই সন্তান নেবেন। ২০১৪ সালে ৪ এপ্রিল আল্লু পুত্র সন্তানের পিতা হন। সন্তানের নাম রাখায় হয়েছে আল্লু আয়ান । ২০১৬ সালের ২১ নভেম্বের আল্লু আর্জুন একটি মেয়ে সন্তানের জনক হন ।
আল্লু অর্জুন সেভেন আপ, কোলগেট, ওলেক্স, জয়ালুক্কাস, হিরো মোটোকাপ এবং হটস্টার এর শুভেচ্ছা দূত হিসেবে কাজ করেন। 
অর্জুন একমাত্র দক্ষিণ ভারতীয় অভিনেতা ফেসবুকে যার এককোটি অনুসারী আছে। টাইমস অভ ইন্ডিয়া আল্লু আর্জুনের নাচের প্রশংসা করে লেখে যে সে শুধুমাত্র টলিউড নয় ভারতেরও সেরা নাচিয়ে। জনপ্রিয় মালয়ালম টেলিভিশন চ্যানেল এশিয়ানেট তাকে প্রবাসী রত্ন পুরষ্কারম প্রদান করে সম্মানিত করে। তার প্রজন্মের সেই একমাত্র টেলেগু অভিনেতা যে প্রতিবেশী চলচ্চিত্র ইন্ডাস্ট্রিতে কাজ করে পুরষ্কার লাভ করে। এই পুরষ্কারের ফলে বানি টলিউডে নতুন রেকর্ড গড়ে। ২০১৬ সালে আল্লু অর্জুন সব থেকে বেশী গুগলে অনুসন্ধানকৃত টলিউড তারকা। ফোর্বস ম্যাগাজিনের ভারতীয় সেলেব্রিটির তালিকায় ২০১৬ সালে আয়ের দিক থেকে ৪৩ তম এবং ৫৯ তম ফেমের দিক থেকে। তবে টলিউডের অভিনেতাদের মধ্যে তিনিই প্রথম।
খ্রি-ব্যাং রিন-পো-ছে
খ্রি-ব্যাং রিন-পো-ছে () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
রাজবন বিহার
রাজবন বিহার বাংলাদেশে বৌদ্ধ সম্প্রদায়ের বৃহত্তম বিহার রাঙামাটি শহরের অদূরেই অবস্থিত। ১৯৭৭ সালে বনভান্তে লংগদু এলাকা থেকে স্থায়ীভাবে বসবাসের জন্য রাঙামাটি আসেন। বনভান্ত এবং তাঁর শিষ্যদের বসবাসের জন্য ভক্তকূল এই বিহারটি নির্মাণ করে দেন। চাকমা রাজা দেবাশিষ রায়ের তত্ত্বাবধানে রাজবন বিহার রক্ষণাবেক্ষনের পূর্ণাঙ্গ কমিটি গঠিত হয়। প্রতিবছর পূর্ণিমা তিথিতে রাজবন বিহারে বৌদ্ধ ভিক্ষুদের কঠিন চীবর দান অনুষ্ঠান অনুষ্ঠিত হয়। রাজবন বিহার বাংলাদেশের অন্যতম পর্যটন স্থল।
রাঙামাটি শহরের প্রাণকেন্দ্রে বিহারটি অবস্থিত হলেও শহরের যান্ত্রিক কোলাহল এখানে অনুপস্থিত। কাকচক্ষু জলে ঘেরা কাপ্তাই হ্রদ আর সবুজ বনানীর ছায়ায় অবস্থিত রাজবন বিহার। রাঙামাটির রিজার্ভ বাজার লঞ্চ ঘাট থেকে জলপথে এবং স্টেডিয়ামের পাশ্ববর্তী সড়ক পথে পাঁচ মিনিটেই বিহারে পৌঁছানো যায়। পর্যটকদের বিহার চত্ত্বরে টুপি মাথায় প্রবেশ নিষেধ।
ধর্মচক্র বিহার
ধর্মচক্র বিহার চট্টগ্রামের রাঙ্গুনিয়া থানায় অবস্থিত। ১৭২০ সালে আলীবর্দী খানের শাসনামলে এই অঞ্চলের বিত্তশালী তালিকদার বংশ প্রথম দিকে ছোট একটি বিহার নির্মাণ করেন যা ১৭৪০ সালে তিতন মুৎসুদ্দী নামের এক ব্যক্তি সংস্কার করেন। ১৯১০ সালে সদ্ধর্ম প্রাণ রসিক চন্দ্র তালুকদারের আর্থিক সহায়তায় বিহারটি ৩৭ ফুট উঁচু করে পূনঃনির্মাণ করা হয়।
বিহারটির অনেকটা আতা আকৃতির। বিহার অভ্যন্তরে ইট ও সিমেন্ট নির্মিত ১১ ফুট উঁচু বুদ্ধ মূর্তি স্থাপিত আছে। বেদীতে বিভিন্ন প্রতিকৃতি অঙ্কিত আছে।
ধর্মচক্র বিহার চট্টগ্রাম জেলার রাঙ্গুনীয়া থানাধীন ৪নং মরিয়ম ইউনিয়নের ১নং ওয়ার্ডের সৈয়দবাড়ি অবস্থিত।
সুদর্শন বিহার
সুদর্শন বিহার চট্টগ্রামের রাউজান থানায় অবস্থিত সব থেকে বড় বিহার বলে স্থানীয়দের কাছে এটি বড় কেয়াং নামে পরিচিত। বিহারটির সঠিক প্রতিষ্ঠাকাল নিয়ে বিতর্ক থাকলেও এটি হতবর্ষী প্রাচীন একটি বিহার। বিহারে রক্ষিত শ্বেত পাথরে সর্ববৃহৎ বুদ্ধ মূর্তিটি ৩ ফুট ৬ ইঞ্চি উচ্চতাবিশিষ্ট। ১৯৭১ সালে বাংলাদেশের মহান মুক্তিযুদ্ধের সময় এই বিহার থেকে শ্বেত পাথরের এবং চন্দন কাঠের অনেকগুলো বুদ্ধ মূর্তি লুট হয়ে যায়। ১৯৮৩-৮৪ সালে থাই সরকারের অনুদানে তিনটি সুবিশাল বুদ্ধ মূর্তি স্থাপন করা হয়। এর মধ্যে বড় মূর্তিটির ওজন প্রায় ২০ টন।
সুদর্শন বিহার চট্টগ্রাম জেলার রাউজান থানার ১০নং পূর্ব গুজরা ইউনিয়নের ৩নং ওয়ার্ডে অবস্থিত।
মোংলা বৈদ্যের বিহার
মংলা বৈদ্যের বিহার বাংলাদেশের চট্টগ্রাম জেলার পটিয়া থানায় অবস্থিত। আনুমানিক ১৫০ বছর আগে ৪০ শতক জমির উপর স্থানীয় বৌদ্ধ ভিক্ষু দশরথ এই বিহারটি নির্মাণ করেন। স্থানীয় উমাচরণ মুৎসুদ্দী মূল মন্দির এবং বুদ্ধমূর্তি নির্মাণের সামগ্রিক ব্যয় নির্বাহ করেন। বিহারটি ৪৯ ফুট উঁচু। শ্বেত পাথরের বুদ্ধ মূর্তিটিই বার্মা থেকে আনা হয়।
চট্টগ্রাম জেলার দক্ষিণে অবস্থিত পটিয়া থানার ৮ নং কাশিয়াইশ ইউনিয়নের পিঙ্গলা গ্রামে।
করল সুমঙ্গল বিহার
করল সুমঙ্গল বিহার চট্টগ্রাম জেলার পটিয়া থানায় অবস্থিত। প্রায় ২০০ বছর পূর্বে হারাধন মহাস্থবির ৬০ শতক জমির উপর বাঁশ এবং টিন দিয়ে বর্মি বিহারের অনুকরণে এই বিহার নির্মাণ করেন। ১৯০০ সালে ভিক্ষু প্রজ্ঞালংকার মহাস্থবি বিহারটি সংস্কার করেন। বিহারে ৪.৯ফুট উঁচু বুদ্ধ মূর্তিসহ আরো দশটি ব্রোঞ্জ ও শ্বেত পাথরের মূর্তি আছে।
চট্টগ্রাম জেলার পটিয়া থানার ১৮ নং ইউনিয়নের ৩নং ওয়ার্ডে করল সুমঙ্গল বিহার অবস্থিত।
আঁধার মানিক কল্যাণ বিহার
আঁধার মানিক কল্যাণ বিহার চট্টগ্রামের রাউজান থানায় অবস্থিত। বাংলায় প্রাচীনতম বিহারগুলোর মধ্যে আঁধার মানিক কল্যাণ বিহার অন্যতম। বিহারের গাঁয়ে উৎকীর্ণ ফলক থেকে জানা যায় বিহারটি ১৬৯৪ সালে প্রতিষ্ঠিত। প্রাচীন বিহারের আকার আকৃতি সম্পর্কে কোন তথ্য জানা যায় না। বর্তমান বিহারটি একতলা।
চট্টগ্রাম জেলার রাউজান থানার ১০ নং পূর্ব গুজরা ইউনিয়নের পূর্ব আঁধার মানিক গ্রামে বিহারটি অবস্থিত।
অগগ্য মেধা ক্যায়াং
অগগ্য মেধা ক্যায়াং বাংলাদেশের কক্সবাজারে অবস্থিত একটি প্রাচীন বৌদ্ধ মন্দির। এর পেছনে রয়েছে কেন্দ্রীয় মাহাসিং দোগ্রী বৌদ্ধ মন্দির। এটি বাংলাদেশের রাখাইন ও বৌদ্ধ সম্প্রদায়ের সবচেয়ে বৃহৎ, প্রাচীন এবং ঐতিহ্যবাহী ধর্মীয় প্রতিষ্ঠান।
এখানের ক্যায়াং আরাকানের দামী সেগুন ও লৌহ কাঠ নির্মিত। মন্দির চত্ত্বরের বাম দিকে রয়েছে ৫টি স্মৃতি স্তম্ভ এবং প্রায় ২৫০ বছর বয়সী একটি শিলকড়ই গাছে। স্থানীয় রাখাইনগণ এই শিলকড়ই গাছটিকে বোধি বৃক্ষ রূপে পূজা করেন কারণ এই প্রাচীন বৃক্ষের নিচে সাধনা করে দুজন ভিক্ষু বুদ্ধত্ব লাভ করেছেন। কেন্দ্রীয় বৌদ্ধ মন্দিরের প্রবেশ মুখে ২৫০ বছর পূর্তি উপলক্ষে ১৯৫৬ সালে স্থাপিত একটি স্মৃতি স্তম্ভ রয়েছে। ১৭৯৯ সালে অগগ্য মেধা উই ভিক্ষু কর্তৃক স্থাপিত মূল মন্দিরের ভবনের ডানে চিং ঘর বা সীমা ঘরে অসংখ্য ছোট মূর্তি সহ বিশাল আকৃতির কয়েকটি মূর্তি। কেন্দ্রীয় মন্দির ঘেঁষে বাম পাশে "জয়সুখ ক্যায়াং" অবস্থিত। কেন্দ্রীয় বৌদ্ধ বিহারের দক্ষিণ-পূর্ব পাশে অংমাঙ্গালা প্যাগোডা। ২০০ বছর পূর্বে নানফ্রু নামের এক রাখাইন রমনী এই প্যাগোডা প্রতিষ্ঠা করেছিলেন।
ফরাচিন বিহার
ফরাচিন বিহার চট্টগ্রামের রাইজান থানায় অবস্থিত। পশ্চিমমুখী প্রাচীন এই বিহারে বর্তমান অবস্থা করুন। ডা. রামচন্দ্র বড়ুয়া লিখেছেন, আনুমানিক ১২৬৭ শব্দের ১২০ বৎসর পূর্বে ১৭৮৫ খ্রিস্টাব্দে বদু নামক এক পর্বতবাসিনী চাকরা ফরাচিন মন্দির নির্মাণ করে বুদ্ধমূর্তিক প্রতিষ্ঠা করেন। ফরা ব্রম্মদেশীয় শব্দ। ফরা অর্থ বুদ্ধ। আনুমানিক ১০ শতক জমির উপর এই বিহারটি অবস্থিত।
চট্টগ্রাম জেলার রাউজান থানাধীন বাগোয়ার ইউনিয়নের বাগোয়ান গ্রামে অবস্থিত।
উনাইনপুরা লঙ্কারাম বিহার
উনাইনপুরা লঙ্কারাম বিহার চট্টগ্রাম জেলায় পটিয়া থানায় অবস্থিত। ১৫৩০ খ্রিস্টাব্দে মাং বংশীয় যোগীমার বা যোগী খাইংয়ের বংশধর জয়ধরা রাইলী ১০০ শতক জমির উপর টিনের চাল এবং বাঁশের বেড়া দিয়ে বিহারটি নির্মাণ করেন। পরে মাটির দেয়াল দেয়া হয়। প্রাকৃতিক দূর্যোগে মাটির দেয়াল নষ্ট হয়ে গেলে বান্দরবনের পোয়াং রাজা এখানে বাঁশের কারুকার্যখচিত বর্মি বিহারের অণুকরণে বিহার নির্মাণ করেন। ১৮৭৯-৮০ সালের দিকে বিহারটি ইট দিয়ে পাকা করা হয়। বিহারের দেয়ালের গায়ে শ্বেত পাথরের ফলকে ১৯২০ সালে বিহার সংস্কার বিষয়ক তথ্য উৎকীর্ন করা আছে।
লগ্নসার আনন্দ বৌদ্ধ বিহার
লগ্নসার আনন্দ বৌদ্ধ বিহার লালমাই পাহাড়ের পাদদেশে ২৫ শতক ভূমির উপর অবস্থিত। সাক্ষ্যপাল এবং চন্দ্রবংশীয় রাজাদের দ্বারা লালমাই পাহাড়ে আনন্দ বিহার নামে একটি বিহার ছিলো। কিন্তু সেই বিহারটি ধ্বংস হয়ে যায়। ১৯৮১ সালে সুগতানন্দ মহাথের এবং অধ্যাপক ড. সথীথানন্দের পৃষ্ঠপোষকতায় আনন্দ বিহার নামে নতুন এই বিহারটি প্রতিষ্ঠা করা হয়। ১৯৯৯ সালে বিহারসংলগ্ন ভূমিতে প্রাপ্ত প্রায় ৫ ফুট উচ্চতা বিশিষ্ট মূর্তিটি এখন বিহারে সংরক্ষিত আছে। থাইল্যান্ড সরকার উপহার হিসেবে এই বিহারে দুইটি বুদ্ধ মূর্তি দান করেন।
চাঁদপুর-চট্টগ্রাম-ঢাকা মহাসড়কের উত্তর পার্শ্বে লালমাই পাহাড়ের পাদদেশে ৯নং দক্ষিণ শিলমুড়ি ইউনিয়নের ১ নং লগ্নসার ওয়ার্ডে অবস্থিত।
বাংলাদেশ প্রিমিয়ার লীগের অধিনায়কগণের তালিকা
ক্রিকেট খেলায় যিনি দলকে নেতৃত্ব দেওয়ার পাশাপাশি কিছু অতিরিক্ত দায়িত্ব পালন করেন, তিনি দলের অধিনায়ক। 
বাংলাদেশ প্রিমিয়ার লীগ (বিপিএল) হল বাংলাদেশ ক্রিকেট বোর্ড (বিসিবি) আয়োজিত একটি পেশাদার টুয়েন্টি২০ ক্রিকেট টুর্নামেন্ট। ২০১২ সালের প্রথম আসরের পর থেকে প্রতিবছর বিপিএল অনুষ্ঠিত হয়ে আসছে। এখন পর্যন্ত হওয়া দুই আসরে ২৬ জন খেলোয়াড় অন্তত ১ টি ম্যাচের জন্য হলেও অধিনায়ক হিসেবে দায়িত্ব পালন করেছেন।
২০১১ সাল হতে বাংলাদেশ জাতীয় ক্রিকেট দল-এর বর্তমান অধিনায়ক মুশফিকুর রহিম, অধিনায়ক হিসেবে বিপিএল-এ সবচেয়ে বেশি ম্যাচে অংশগ্রহণ করেছেন। বিপিএল-এ খেলা ২৪ টি ম্যাচের প্রতিটিতেই তিনি অধিনায়ক ছিলেন এবং তাঁর সর্বমোট জয়ের হার ৬৬.৬৬%। ১০০% জয়ের হার নিয়ে ঢাকা গ্ল্যাডিয়েটরস-এর মোশাররফ হোসেন এর বিপিএল-এ সবচেয়ে ভাল জয়ের হার রয়েছে। যদিও তিনি মাত্র একটি ম্যাচে অধিনায়কত্ব করেছেন। অন্তত ১ টি ম্যাচের অধিক ম্যাচে দলকে নেতৃত্ব দিয়েছেন, তাদের মধ্যে ব্রেন্ডন টেলর-এর জয়ের হার সবচেয়ে ভাল। তাঁর জয়ের হার ৬ ম্যাচে ৮৩.৩৩%। তবে যারা অন্তত ১০ টি ম্যাচে অধিনায়কত্ব করেছেন তাদের মধ্যে মাশরাফি বিন মর্তুজা-এর বিপিএল-এ সবচেয়ে ভাল জয়ের হার রয়েছে। ২১ টি ম্যাচে তাঁর জয়ের হার ৭৬.১৯%। মুশফিকুর রহিম ও মাশরাফি বিন মর্তুজা উভয়েই ১৬ টি করে ম্যাচে অধিনায়ক হিসেবে জয় পেয়েছেন। একইভাবে অন্তত ১০টি ম্যাচে অধিনায়কত্ব করা খেলোয়াড়দের মধ্যে শাহরিয়ার নাফীস-এর বিপিএল-এ সবচেয়ে খারাপ জয়ের হার রয়েছে। ১৪ টি ম্যাচে তাঁর জয়ের হার ২৮.৫৭%। ১০টি করে পরাজয় নিয়ে শাহরিয়ার নাফীস ও মাহমুদুল্লাহ রিয়াদ অধিনায়ক হিসেবে হারের তালিকায় সবার উপরে। শুধুমাত্র অলোক কাপালি, শাহরিয়ার নাফীস, মুশফিকুর রহিম এবং লু ভিনসেন্ট দুটি দলের হয়ে বিপিএল-এ অধিনায়কত্ব করেছেন। অলোক কাপালি ও লু ভিনসেন্ট উভয়েই বরিশাল বার্নার্স ও সিলেট রয়্যালস-এর হয়ে অধিনায়কত্ব করেছেন। শাহরিয়ার নাফীস বরিশাল বার্নার্স ও খুলনা রয়েল বেঙ্গলস-এর অধিনায়কত্ব করেছেন। অপরদিকে মুশফিকুর রহিম দুরন্ত রাজশাহী ও সিলেট রয়েলস-কে নেতৃত্ব দিয়েছেন।
পিটার ট্রেগো অধিনায়ক হিসেবে কোন জয় ছাড়া সবচেয়ে বেশি ম্যাচে অংশ নিয়েছেন। তিনি ৫ টি ম্যাচে তাঁর দলকে নেতৃত্ব দেন এবং ৫টিতেই তাঁর দল পরাজিত হয়। ৬ জন খেলোয়াড় সিলেট রয়ালস-কে, ৫ জন খেলোয়াড় দুরন্ত রাজশাহী-কে, ৪ জন খেলোয়াড় বরিশাল বার্নার্স-কে, তিনজন করে খেলোয়াড় চিটাগাং কিংস, ঢাকা গ্ল্যাডিয়েটরস ও খুলনা রয়েল বেঙ্গলস এবং ২ জন খেলোয়াড় রংপুর রাইডার্স-কে নেতৃত্ব দিয়েছেন। অন্তত এক ম্যাচে হলেও অধিনায়কত্ব করা এই ২২ জনের মধ্যে ১৬ জন বাংলাদেশের খেলোয়াড়। বাকি ৬ জনের মধ্যে ২ জন শ্রীলঙ্কার এবং ১ জন করে অস্ট্রেলিয়া, ইংল্যান্ড, নিউজিল্যান্ড ও জিম্বাবুয়ের।
এই তালিকায় তাঁরাই স্থান পেয়েছেন যারা বিপিএল-এ তাদের দলকে অন্তত এক ম্যাচের জন্য হলেও নেতৃত্ব দিয়েছেন। এই তালিকা তৈরি করা হয়েছে ম্যাচের সংখ্যার ভিত্তিতে। যদি কোন ক্ষেত্রে ম্যাচের সংখ্যা সমান হয়ে যায় সে ক্ষেত্রে জয়-পরাজয়ের হারের ভিত্তিতে শ্রেণী বিন্যাস করা হয়েছে। এর পরেও কোন ক্ষেত্রে সমান থাকলে নামের শেষাংশের ভিত্তিতে শ্রেণী বিন্যাস করা হয়েছে।
অসম কৃষি বিশ্ববিদ্যালয়
অসম কৃষি বিশ্ববিদ্যালয় ()অসমের যোরহাটে স্থিত উত্তর-পুর্বাঞ্চলের একমাত্র কৃষি বিশ্ববিদ্যালয়। ১৯৬৯ সনে বিশ্ববিদ্যালয়টি স্থাপিত হয়। অসমে কৃষি শিক্ষা, গবেষনা ও কৃষি সম্প্রসারনে বিশ্ববিদ্যালয়টির অবদান যথেষ্ট। যোরহাটের কৃষি মহাবিদ্যালয় ও অসম পশু চিকিৎসা মহাবিদ্যালয়কে কেন্দ্র করে অসম কৃষি বিশ্ববিদ্যালয় স্থাপন করা হয়।সম্পূর্ণ বিশ্বের মধ্যে কেবল এই বিশ্ববিদ্যালয়টিতে চা-এর প্রযুক্তিবিদ্যায় স্নাতক ও স্নাতকোত্তর পর্যায়ে শিক্ষা প্রদান করা হয়। ৬০০অধিক শিক্ষক, গবেষক ও সম্প্রসারন বিশেযজ্ঞ এই বিশ্ববিদ্যালয়ের মাধ্যমে কৃষি ও পশু চিকিৎসা বিষয়ে বিভিন্ন সেবা প্রদানে প্রতিজ্ঞাবদ্ধ আছেন। 
অসম কৃষি বিশ্ববিদ্যালয়ের তত্বাবধানে অসমের ৬টি কৃষি বিভাগে একটি করে আঞ্চলিক গবেষণা কেন্দ্র রয়েছে:
আমর ইবনুল আস
আমর ইবনে আল আস ছিলেন আরব সেনাবাহিনীর একজন সেনাপ্রধান, যিনি ৬৪০ খ্রিষ্টাব্দে মিশরে মুসলিম বিজয়ের জন্য সর্বাধিক পরিচিত| তিনি নবী মুহাম্মাদ-এর সমসাময়িক একজন লোক এবং সাহাবী, যিনি ৮ম হিজরিতে (৬২৯ সাল) ইসলাম গ্রহণ করার পর মুসলিম সমাজ কর্তৃক দ্রুত উপরে উঠে আসেন| তিনি মিশরীয় রাজধানী "ফুসতাতের" গোড়াপত্তন করেন এবং এর কেন্দ্রে বিখ্যাত আমর ইবনে আস মসজিদ নির্মাণ করেন|
আমর ইবনুল আস মক্কার কুরাইশ বংশের বনু সাহম গোত্রে জন্মগ্রহণ করেছিলেন| ধারণা করা হয়, মৃত্যুকালে তার বয়স ছিল ৮০ বছর, সেই হিসেবে তিনি ৫৯২ সালের পূর্বে জন্মগ্রহণ করেছিলেন। তিনি আরবের মক্কায় জন্মগ্রহণ করেন এবং মিশরে মৃত্যুবরণ করেন।
তিনি "লায়লা বিনতে হারমালা" ওরফে "আল-নাবিঘাহ" এর পুত্র ছিলেন|
অন্যসকল কুরাইশ নেতাদের মতো তিনিও খুব দ্রুত ইসলামের বিরুদ্ধাচরণ করেন। তাকে দূত হিসেবে আবিসিনিয়ায় পাঠানো হয়, যাতে সেখানকার শাসনকর্তা ‘আসামা ইবন আবজার’কে রাজি করানো যায় তার দেশে বসবাসরত মুসলমানদের পুনরায় মক্কায় কুরাইশদের হাতে ফিরিয়ে দিতে। কিন্তু অামর ইবনুল আস তার কাজে বিফল হন। মুহম্মদ মদিনায় হিজরতের পর আমর ইবনুল আস মুসলমানদের বিরুদ্ধে কুরাইশদের হয়ে সকল যুদ্ধে অংশ নেন এবং উহুদের যুদ্ধে কুরাইশদের নেতৃত্ব প্রদান করেন। তিনি ‘উম্মে কুলসুম বিনতে উকবা’-কে বিয়ে করেছিলেন; কিন্তু তিনি তাকে তালাক প্রদান করেন, যখন তিনি জানতে পারেন যে তার স্ত্রী তার অজান্তেই ইসলাম ধর্ম গ্রহণ করেছেন। কিন্তু এর কয়েক সপ্তাহ পরেই আবু বকর ও উমর-এর দ্বারা প্রভাবিত হয়ে তিনি ইসলাম গ্রহণ করেন ও পরবর্তীকালে রাশিদুনের খলিফাগণের দ্বারা ‘গভর্নর’ এর দ্বায়িত্ব প্রাপ্ত হন।
নবী মোহাম্মদ-এর মৃত্যুর পরে আবু বকর প্রথম খলিফা হন। আমর ইবনুল আস মুসলিম সেনাবাহিনীতে যোগদান করে প্যালেস্টাইন অভিযানে প্রেরিত হন। এটা বিশ্বাস করা হতো যে তিনি সৈন্যবাহিনীকে খুব ভালোভাবে পরিচালনা করতে সক্ষম হতেন এবং তিনি এটা করে দেখিয়েছিলেন ‘আজন্দাইয়ান’ এবং ‘ইয়ারমুক’ এর যুদ্ধে এবং ‘দামেস্ক’ অবরোধে।
তার সাফল্য অব্যহত ছিল সিরিয়ায়-বাজেন্টাইনেও। আমর ইবনুল আস উমরকে পরামর্শ দিলেন মিসরে অভিযানের জন্য এবং উমর তাতে রাজি ছিলেন।
৬৩৯ সনের শেষের দিকে আমর ইবনুল আস ‘সিনাই উপত্যকা’ পাড়ি দিলেন তার ৩,৫০০-৪,০০০ সৈন্যের সাথে। তিনি তার প্রথম সাফল্য-উৎসব উৎযাপন করলেন ১২ ডিসেম্বর ৬৪০ সনে ‘আরিশ’ এর ‘পিলগ্রিমাগা’য় । কিন্তু খুব দ্রুত তিনি পাল্টা আক্রমণের মুখে পড়লেন। বিলবিসের নিকট থেকে বাজেন্টাইনরা ‘টাউন অফ পেলসিয়াম’ বা আল-ফারামায় আমর ইবনুল আসের উপরে আক্রমণ চালায়। আমর ইবনুল আস সিরিয়াবাসীদের নিকট থেকে সাহায্য পেলেন। তার সৈনবাহিনীতে ৬-ই জুন ৬৪০ এ সিরিয়া হতে ১২ হাজার সৈন্য যোগ দিল। তিনি ‘আলেকজান্দ্রিয়া’ ‘মেম্ফিস’ ‘হেলিপোলিস’ জয় করলেন । ৬৪১ সনে তার লক্ষ্য পূরণে পুরোপুরি সফল হলেন।
মিসর বিজয় খুবই গুরুত্বপূর্ণ একটি বিষয় ছিল।
মিশরে আমর ইবনুল আসের খুব বড় রকমের জনসমর্থন ছিলো, কপ্টিক খ্রিষ্টান জনগোষ্ঠীর থেকে।